Pajenn:Marigo - Buez ar Saent.djvu/374 - Wikimammenn\nPajenn:Marigo - Buez ar Saent.djvu/374\nSant Isaac, Hermit.\nbep mare actou a garantez : ha dre ar voyen-ze e oa bepret e galon unisset gant e Grouer.\nGoude ma oa bet daou pe dri bloaz gant an tad-se, Doue en inspiras d’en em retira en un deserz rustoc’h : eno e vevas pell amser, quent ec’his un Æl eguet ec’his un den mortel.\nAn ampalaer Valens, pehini a oa heretiq, o veza en em lequeet da bersecuti ar gristenien bete caç en exil ar santela Esquibien eus o amser, ar Sant-mâ a sortias eus e solitud, ac en em rentas e Constantinopl evit sicour ar Gristenien ac o c’hreaat er Feiz. An ampalaer, o veza en amser-ze var ar poent da vont e-unan gant un arme vras da gombati ous ar Golet, pere a oa tud barbar ac a ravage e stadou, Isaac a lavaras dezâ gant ul liberte santel : da belec’h e pretantit-hu mont, Prinç ? Discleriet oc’h eus ar bresel da Zoue, hac e pretandit trec’hi a barbaret : n’ema quet Doue en tu gueneoc’h aba ma zouc’h en em revoltet en e enep : Doue eo en deus lequeet ar Gotet da rebelli ouzoc’h, dre ma oc’h eus chasseet eus o escoptiou ar pastoret santel, pere a laboure gant ur zel quen ardant evit e c’hloar ac evit gloar an ilis : ma ne brige quet ober attantion ous ar pez a lavaràn deoc’h abers Doue, e tiscleriàn deoc’h penaus ho pezo ar maleur d’en em goll gant oc’h arme. An ampalaer en ur zisprijout an avis mad a roe dezâ, a ordrenas e zerc’hel er prison bete e zistro eus ar bresel, hac a lavaras dezàn dre e goler : distrei a rin evit ober da lacaat d’ar maro evel ur fals profet. Ar Sant a voe prisonniet, ac an ampalaer a bartias evit e valeur ; car lazet e voe er gombat hac e arme a voe distruget.\nQuentre ma teuas ar c’hêlou eus an arme, e voe roet e liberte dan Den santel, pehini a fallas dezâ distrei d’e hermitaich ; mæs an habitantet a Gonstantinopl er pedas da chom gant-o, ha sevel a resont evintâ un ty emeas a Guær. En ty-ze e continuas, en despet d’e oad bras, ar memes mortificationou evel ma en devoa pratiquet en desert, ac eno e varvas, var-dro ar bloaz 400.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/374&oldid=134492 »


Prys Morgan (ganet d'ar 7 a viz Eost 1937) zo un istorour kembreat. Skrivet en deus meur a levr hag a bennad diwar-benn istor Kembre, e saozneg. SKridoù lennegel en deus savet ivez, e kembraeg.\nGanet eo e Kerdiz, mab d'ar skolveuriad T. J. Morgan. Breur eo da Rhodri Morgan, a zo bet Kentañ Ministr Kembre. Evel e vreur en deus graet studioù e Skol-veur Oxford a-raok mont da gelenn e kevrenn istor Skol-veur Abertawe, lec'h m'eo bet e dad o kelenn ivez. Eus 1966 da 1973 e oa isrener ar gelaouenn Barn.\nUr wech e retred eo bet prezidant Eisteddfod Vroadel Kembre ha prezidant ar gevredigezh ouiziek Cymmrodorion, kenkoulz ha kenrener ar raktres Iolo Morganwg, e Skol-veur Aberystwyth, a embann studiadennoù war buhez hag oberenn an den brudet-se.\nBackground to Wales (1968)\nWales: The Shaping of a Nation (1984)\nI'r Bur Hoff Bau (1968), romant\nTrugareddau (1973), barzhonegoù\nCaligula, troidigezh diwar oberenn c'hallek Albert Camus (1978)\nAdtapet diwar « https://br.wikipedia.org/w/index.php?title=Prys_Morgan&oldid=1787745 »\nTud eus Kerdiz\nKemmoù diwezhañ degaset d'ar bajenn-mañ d'an 22 Meu 2018, da 16:28.


rouestlañ - Wikeriadur\nSavet diwar an anv-kadarn rouestl hag al lostger -añ\nrouestlañ /ˈrwestlã/ verb gwan ha verb kreñv eeun (anv-gwan-verb : rouestlet) (displegadur)\nI. verb kreñv eeun\nLakaat rouestl en un dra bennak ; fuilhañ, luziañ\n(dre skeudenn-lavar) Trubuilhañ unan bennak\n(dre skeudenn-lavar) Rouestlañ ur gudenn : he lakaat displann, diaes da gompren\nJilig. — Dres ! setu aotrou Kerleon o tont; komzit d'ezan dioc'htu (outan e-unan). Mont a ran, diouz va zu, da rouestla eur gudenn all bennak hag ar paourkeaz aotrou Patern a vo ken dall hag e c'houarner nevez. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 25.)\n(dre skeudenn-lavar) Rouestlañ unan bennak en un obererezh bennak : lakaat anezhañ da gemer perzh ennañ daoust dezhañ\ngalleg : brouiller (fr) , embrouiller (fr) , enchevêtrer (fr)\nAdtapet diwar « https://br.wiktionary.org/w/index.php?title=rouestlañ&oldid=232430 »\nKemmoù diwezhañ degaset d'ar bajenn-mañ d'an 6 Meu 2017, da 19:23.


Tigreeg - Wikipedia\n(ቲግሬ Tigre, ኻሳ C'hasa)\nKomzet e : Eritrea, Soudan\nKomzet gant : 800 000 - 1 000 000\nKod SIL TIG\nUr yezh semitek eus is-skourr yezhoù etiopek an norzh eo an tigreeg (ቲግሬ tigre pe ኻሳ c'hasa) komzet en Eritrea (800 000 den e 1997) hag e norzh Soudan.\nDaoust ha m'ec'h eo heñvel-tre o anv, n'en deus an tigreeg netra da welet gant Proviñs Tigrae en Etiopia.\nTost-tre eo an tigreeg d'an tigrigneg dreist-holl hag ivez d'an amhareg.\nUr rannyezh pennañ ez eus:\nar mansaeg' (mansa pe mensa)\nEvel an darn vrasañ eus ar yezhoù etiopek e vez kavet en tigreeg ar c'hensonennoù strakal. Diouzh an tu all, avat, e ra c'hoazh an tigrigneg gant an div gensonenn farinjek distaget er c'hourlanchenn a veze kavet sañset er geuzeg met kollet gant an darn vrasañ eus ar yezhoù etiopek all nemet an tigrigneg ha neuze e c'heller ober an diforc'h diouzhtu dre gomz etre ar yezhoù-mañ ha yezhoù kar all evel an amhareg.\nAbaoe an XIXvet Kantev e vez skrivet e vez an tigrigneg gant ar skritur etiopek bet diorroet er penn-kentañ evit skrivañ ar geuzeg bet degaset eno gant misionerion eus Sveden evit reiñ ar Bibl er yezh-mañ. E gwirionez, avat, dre m'emañ liammet-stank ar geuzeg ouzh Iliz Ortodoksel Tewahedo Etiopia e kav gwell an darn vrasañ eus an Digreed, muzulmaned anezhe, ober gant an arabeg evel yezh dre skrid hag e kavfent gwelloc'h e vije skrivet o yezh ivez oc'h implijout al lizherenneg arabek.\nKentelioù tigreeg enlinenn\nAdtapet diwar « https://br.wikipedia.org/w/index.php?title=Tigreeg&oldid=1737679 »\nDernière modification le 30 Gen 2017, à 12:07\nKemmoù diwezhañ degaset d'ar bajenn-mañ d'an 30 Gen 2017, da 12:07.


Pajenn:Marigo - Buez ar Saent.djvu/278 - Wikimammenn\nPajenn:Marigo - Buez ar Saent.djvu/278\nAn Den eurus Joachim.\nbeaurien. E dad a lavaras dezâ erfin : joa e guene, va mab, ma carit ar beaurien, netra na zere muy ous un Digentil Cristen : countant oùn e roac’h an alusen, mæs non pas e prodigac’h ho madou. Doue ra viro, va zad quer, eme Joachim, e raën birviquen netra a-enep hoc’h urz : va desquet hoc’h eus ez ê da Jesus-Christ e reer an alusen, pa er greer d’ar paour : Jesus-Christ a so puissant avoalc’h evit hon recoumpansi. E dad en em santas touichet o clevet ur respont quer fur gant ur c’hrouadur.\nJoachim a save aviziou en nos evit pidi Doue. E dad, o veza santet e save evelse, a c’houanteas goüt petra ree d’ar mare-se. Un nosvez er galvas, hac, evel ne responte quet, ez eas betec ennan : e gaout a reas gant ur visaich anflamet, e zaou-lagat savet etrezec an Eê, hac ur joa merquet var e faç, pehini a ree da aznaout a bebes douçder interior ez oa carguet e ene. Quer ravisset ez oa e Doue na zeuas quet memes da velet na da glevet e dad.\nD’an oad a bevarzec vloaz en em rentas Religius eus a Urz an Tadou Servitet, pere a ra Profession special da enori ha da servicha an Itron Varia. E humilite vras a viras ountâ na recevas an Urzou Sacr ; cousgoude e teue tud a bep lec’h d’e gaout evit profita eus e avisou mad ; e gonversation santel a ree quement a impression var ar c’halonou ma proculas conversion un nombr bras a dud ; e exempl hac e bedennou-mad ne servichent quet neubeutoc’h da c’hounit eneou da Zoue ; ober a eureu ive crisqui dre ar c’hanton an devotion en endret ar Verc’hes Vari.\nEn ur exhorti un deiz d’ar batiantet un den paour, pehini a goueze e drouc-sant, an den-ze a lavaras dezàn e oa aez da nep so yac’h exhorti d’ar batiantet ar re glàn. Joachim dre ur burzud a garantez a bedas an Autrou-Doue da rei dezàn e-unan an drouc sant, ha da zilivria ar paour quæz-se. E beden a oue chezlaouet ; an den affliget en em gavas pare, ha Joachim a voa, bete fin e vuez, affliget eus an drouc-ze. Doue a zisquezas dre ur miracl caër peguen agre-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/278&oldid=134386 »


Brian Ó Nualláin - Wikipedia\nBez familh Brian Ó Nualláin\nBrian Ó Nualláin (hervez an iwerzhoneg) pe Brian O'Nolan (hervez ar saozneg) (5 Here 1911 – 1añ Ebrel 1966) a oa ur skrivagner ha kazetenner eus Iwerzhon.\nGanet e voe e An tSrath Bán, e kontelezh Tír Eoghain met tremen a reas e vugaleaj hag e yaouankiz e meur a lec'h all, e Bro-Skos, e Dulenn hag e Tulach Mhór. Goude studioù e Skol-veur Dulenn e kavas ul labour kargiad en ur ministrerezh e Dulenn hag en em lakaat a reas da skrivañ. E 1939 e embannas e levr kentañ, gant an anv-pluenn Flann O'Brien, At Swim-two-birds, ul levr hag a reas un tamm berzh. Skrivañ a rae ur pennad bep sizhun evit ar gazetenn The Irish Times, en iwerzhoneg hag e saozneg, dindan an titl An Crúiscín Lán (pe an Cruskeen Lawn e "saozneg"), sinet gant un anv-pluenn all, Myles na gCopaleen (pe Myles na Gopaleen), rak ne c'halle ket, evel kargiad, sinañ gant e anv gwir. Kalz a verzh a reas ar pennadoù fentus ha flemmus-se.\nEr bloavezh goude e skrivas ul levr all, The third policeman. Soñjal a rae Flann O'Brien e oa e bennoberenn met ne gavas embanner ebet da neuze. E 1941 e embanns e levr brudetañ, An Béal Bocht, sinet Myles na gCopaleen. Dont a reas er-maez en iwerzhoneg ha n'eo nemet e 1973 e voe embannet un droidigezh anezhañ e saozneg, gant an titl The Poor Mouth. El levr-se e ra ar skrivagner al lu gant al levrioù eñvorennoù a oa bet embannet en iwerzhoneg. Ul levr fentus eo, ha flemmus war un dro. Ennañ e tispak Brian Ó Nualláin e zonezon hag e ijin en o barr.\nTroet eo bet An Béal Bocht e brezhoneg gant Kristian Braz hag embannet gant an titl Chaokañ mizer (Mouladurioù Hor Yezh, 2014). Troet eo bet e galleg, evel Le pleure-misère, ou la triste histoire d'une vie de chien, gant André Verrier hag Alan E. ar Berr (Ombres, Toloza, 1994)\nAn Béal Bocht, 1941\nThe Hard Life, 1961\nThe Dalkey Archives, 1964\nThe Third Policeman, 1967\nFlann O'Brien - Open Library (en)\nThe International Flann O'Brien Society (en)\nChaokañ mizer, e lec'hienn Kuzul ar Brezhoneg (br)\nAdtapet diwar « https://br.wikipedia.org/w/index.php?title=Brian_Ó_Nualláin&oldid=1820112 »\nDernière modification le 8 Gen 2019, à 18:13\nKemmoù diwezhañ degaset d'ar bajenn-mañ d'an 8 Gen 2019, da 18:13.


Pajenn:Morvan - Buez ar Zent, 1894.djvu/749 - Wikimammenn\nPajenn:Morvan - Buez ar Zent, 1894.djvu/749\nEur pec’hed veniel hebken a zo aoualc’h evit beza koundaonet d’ar purkator ; koumprenit dre eno peger braz drouk eo ar pec’hed veniel. Ouspenn-ze, evit mont var ehun d’ar baradoz goude ar maro, e renker beza dizle a-grenn dirak justis Doue. Hastit affo eta paea da justis Doue er bed-ma ar boan dleet d’ho pec’hejou tremenet gant aoun na ve red d’ehoc’h he faea er bed all, hag epad pell amzer marteze, e tan ar purkator.\nMes Guinal a respountaz adarre : « — Ann nep piou bennag, eme ann Aviel, a grog enn alar hag a zell adren he gein, hennez ne ket mad da vont d’ar bara-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/749&oldid=137989 »


Kevredigezhioù - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Kêrioù gevellet > Kevredigezhioù\nBaleadennoù, kevredigezhioù, relijion… peadra da gontantiñ tout an dud en div gumun pe en trowardroioù. Setu da heul un nebeud skouerioù deus ar pezh a c’heller ober :\nE Llandysul a’r Fro...\nE Llandysul a’r Fro, kemer perzh en ur gevredigezh a zo kement ha bezañ part eus kumuniezh an dud. Alies-mat eo emellet an dud e meur a gevredigezh, meur a emvod da vont enne e-kerz ar sizhun pe n’eo ket meur a emvod er memes nozvezh evit lod. Un daou-ugent kevredigezh bennak a zo evito, lod o vont en-dro e kembraeg, lod all e saozneg.\nKevredigezhioù zo evit ar merc’hed nemetken, lod all evit ar baotred, re all c’hoazh a zo digor d’an holl. Ganto o deus moaien an dud d’en em welet, d’aozañ kaozeadennoù pe frikoioù da skouer. Bez ’zo ur c’homite gevellañ, kevredigezhioù war ar sport (poull-neuial, mell-droad, basket-ball, kanoe…), kleub ar re gozh, bod ar re yaouank, kleub bilhard, ur gevredigezh pesketa, kevredigezhioù al labourerien-douar yaouank, ha kement zo c’hoazh…\nSkolidi Plogoneg e Kreizenn dudi Llangrannog\nE Llangrannog war an aod zo ur c’hamp gant Kevre kembreat ar yaouankiz (Urdd Gobaith Cymru), Gwersyll yr Urdd e anv. Ar muiañ a draoù a c’heller ober a vez graet e kembraeg. Ar re yaouank a c’hell ober a bep seurt traoù : neuial, rollañ, kezekañ, ski war hent kenaozet, hag ur bern traoù all c’hoazh, ha dreist-holl strivañ war o c’hembraeg. Bep bloaz e ya du-hont evit ur sizhunvezh dre vras strolladoù skol eus tout bro Gembre ha deus lec’h all ivez, re Blogoneg en o zouez.\nE-barzh ar vro gembraek emañ Llandysul ha neuze eo pouezus-kenañ kas war-raok ha difenn ar yezh. Posupl eo d’an dud heuliañ kentelioù kembraeg d’an daoulamm. Evit ar re o deus divizet hen deskiñ e vez aozet kejadennoù etre ar re a zo o teskiñ hag ar re a gomz ingal, anvet CYD. Bez’zo dioute e Llandysul, e Llangrannog hag e kalz kêriadennoù all. Reiñ a reont tro d’an dud tapet fiziañs enne ha d’ober gant ar yezh e-maez eus ar c’hentelioù. Da gejañ gant tud all ivez, ha pa vefent o kregiñ pe get.\nBep bloaz zo ur marc’had da goulz Nedeleg, ur festival diwar-benn ar boued, ha meurlarjez vez graet e-pad an hañv. Gant an tri darvoud-se e vez desachet tud er vro e meur a goulz er bloaz.\nSkolidi e Gouel ar Boued\nDanserien "Carreg Las Morris"\nE fin an 19vet kantved e veze gwriet gloan e pep korn ar vro ha deus ar mare-se eo chomet kalz meilhoù. Ar c’halz anezho n’int ket meilhoù evit ar gloan ken. Unan anezho zo deuet da vezañ mirdi ar gloan (Dre-fach Felindre). N’eus nemet unan bremañ a ya en-dro gant nerzh an dour (Rock Mills e Capel Dewi). Interesant eo d’o bizitiñ a-benn deskiñ penaos e vez treuzfurmet ar gloan ha penaos gwriat anezhañ. Digoust eo mont e-barzh ar mirdi, evel en holl virdioù broadel e Kembre.\nIliz Tysul -Anglikaned\nChapel "Seion" Indepandanted\nEvit a sell a relijion zo a bep seurt emsavioù. E 1536 eo bet krouet an Iliz Anglikan dre m’eo en em zispartiet Herri VIII eus Iliz Roma. Diwezhatoc’h en em zispartio disivouderien all eus an Iliz Anglikan. Ilizoù lec’hel a zo savet ganto ha dont a reont da vezañ an Indepandanted. E 1639 e vo savet kentañ chapel an Indepandanted e Kembre. Ne gredont ket en un Iliz renkadet, meret e vez buhez ar « chapel » (an ti m’en em vod ar barrezianiz ennañ) gant ar barrezianiz o-unan (an « iliz »).\nChapel "Penybont" -Badezourien\nChapel "Graig" -Unitariened\nDispartioù all a vo etrezo. Lod a gred er badez pa’z erru an dud d’an oad gour, ha graet e vez Badezourien diouto. Lod all a gred eo Doue ur framm e-unan ha neket en Dreinded e kredont. Graet e vez Unitarianed diouto neuze. An Indepandanted, an Unitarianed hag ar Vadezourien a ya d’ober strollad an Emdennerien.\nE 1812 eo en em zisrannet ur strollad all eus an Iliz Anglikan a-benn sevel an Iliz Vetodist. E 1820, lod eus ar Vetodisted a sav a-du gant mennozhioù John Wesley ha graet e vez diouto neuze Metodisted Wesley. Heuliañ a reont kelennadurezh ar Bibl en un doare all. Hiziv-an-deiz e kemer perzh an daou luskad-se en Hengoun Emdennat ivez.\nEn em gav a raer neuze gant c’hwec’h luskad relijiel disheñvel tamm pe damm an eil eus egile : an Iliz Anglikan hag an Emdennerien a gaver en o zouez an Indepandanted, an Unitarianed, ar Vadezourien, ar Vetodisted ha Metodisted Wesley. Ouzhpenn eus an diforc’hioù-se e vez graet ar servij relijiel e kembraeg e chapelioù zo hag e saozneg e chapelioù all. En iliz Llandysul e vez graet ar servij relijiel e kembraeg hag e saozneg da eurioù disheñvel. Indepandanted ha Badezourien Llandysul a zo o frezeg e kembraeg. N’eus ket eus an holl luskadoù-se e Llandysul a’r Fro d’an deiz a-vremañ, met bez ’zo bet eus outo betek n’eus ket pell zo.\nSal ar sportoù\nE Plogoneg e c’hell an dud kemer perzh en un tregont bennak a gevredigezhioù a bep seurt. Bez ’zo ivez kevredigezhioù war ar sport (kleub bale, belo, mell-droad, panervell, tennis taol, embregerezh korf…), kleub ar re gozh, kleub ar stourmerien gozh, bod ar re yaouank, kevredigezhioù chaseourien, kalz reoù all c’hoazh.\n-Emellet eo ivez ULAMIR e Bro Glazik (Unvaniezh Lec’hel an Animañ war ar Maez) e buhez ar gumun. Ur gevredigezh etre kumunioù eo, bet savet e 1982. Oberiant eo war bemp kumun stok ouzh Kemper : Ploveilh, Plugüen, Gwengad, Ploneiz ha Plogoneg. Da balioù he deus da sikour ar c’hevredigezhioù en o c’hefridi animañ, studial an ezhommoù war an dachenn sokio-deskadurel ha kelaouiñ ar servijoù publik war an traoù a rankfe bezañ sevenet, aozañ ha kas war-raok hec’h-unan oberiantizoù sokio-deskadurel war he zachennad.\nLod eus an oberiantizoù a vez aozet war ar bemp kumun, lod war unan hepken, met digor d’an holl int. Da heul, sed amañ un nebeud skouerioù deus an oberiantizoù aozet gant an ULAMIR e Plogoneg : kleub urzhiataerezh, yoga, kleub natur, kleub glad, prezegennoù …\nOberiantizoù a vez graet espres-kaer evit ar re yaouank, e-pad ar vakañsoù-skol pergen : poull-rikla, chanterioù labour, sportoù …\nEvit a sell ouzh sevenadur Breizh e vez aozet bep bloaz gant ar c’homite gevellañ ur pred gant krampouezh hag ur fest-noz d’e heul. Un digarez vrav evit an dud a heul kentelioù dañsoù Breizh e Plogoneg da bleustriñ war an dachenn.\nAbadenn krampouezh Fest-noz\nUr glad relijiel pinvidik-kenañ a zo e Plogoneg. Seizh chapel ha kalz kalvarioù ha kroazioù a zo war ar gumun. Ar c’halz anezho a zo bet savet etre ar 15vet hag ar 17vet kantved, ur mare ma oa ar gumun e-kreiz he bar. Chapelioù an Iliz Gatolik int holl. Hiziv an deiz ne vez graet ar servij relijiel nemet en iliz parrez Sant Turien. Dediet eo pep chapel d’he sant, hag e pep hini anezho zo ur pardon bep bloaz. Graet e vez war-dro bep chapel gant ur gevredigezh da bep hini, ha ganti e vez aozet ar pardon.\nChapel Itron Varia Loretta\nAnavezet-meurbet eo pardon Sant Ronan e Lokorn. Bep c’hwec’h bloaz e vez graet tro vras ar Vinic’hi. 12 km a hent a zo a-dreuz kumunioù Lokorn, Plonevez-Porzhe, Kemeneven ha Plogoneg. A-wezhioù ez aer gant hentoù, a-wezhioù ez aer dre ar parkeier. A-hed sizhun tro ar vinic’hi zo moaien da vont gant an hent-se, noz ha deiz, pe da goulz ar brosesion vras a zo d’ar sul, e penn-kentañ pe e dibenn ar sizhun. Sañset e oa an hentad graet bep sizhun gant Sant Ronan. Lochennoù bihan a zo a-hed an hent, a ra dave eus chapelioù ar c’humunioù. Ar pemp bloavezh all e vez graet un dro vihan a 4 km, e koun an hentad a rae bemdez Sant Ronan.\nEvit ar re a blij dezho mont da bourmen zo kalz rabinoù e koad an Neved. Adal chapel Sant Telo zo moaien da vont a-dreuz koad an Dug betek ar Voudenn (lec’h uhelañ ar gumun). Ac’hann zo moaien da vourrañ bae Douarnenez, hag en ur ziskenn dre an hent e vez gwelet borc’h Plogoneg war ar braz.


Abrege eus an Aviel/Chapistr 50 - Wikimammenn\nAbrege eus an Aviel/Chapistr 50\n◄ Evit an 12 sul goude ar Pantecost Evit an 13 sul goude ar Pantecost Evit an 14 sul goude ar Pantecost ►\nEvit an trizecvet Sul goude ar Pantecost.\nJEsus o vont da Jerusalem a rancontras dec den lôr, pere a grie : Jesus hor Mæstr, ho pezet truez ouzomp. Iit d’en em zisguez d’ar Veleyen, a lavaras dezo Jesus-Christ : Pa oant en hent evit e ober, en em guefsont pare. Unan anezo, quer buan ha ma en em santas yac’h, a zistroas voar e guiz evit trugarecât hor Salver, pehini a lavaras neuse, ne d’ind-ii guet pare o dec ? Pelec’h eta ema an nao all ! Ne deus nemet unan hac a ve deut da renta gloar da Zoue.\nSant Lucas, Ch. 17.\nMeditation voar an anaoudeguez-vad e quenver Doue.\n1 P. An obligation hon eus da drugarecât Doue evit e oll madelezou.\n2 P. E pe fæçon e tleomp disquez dezàn hon anaoudeguez-vad.\nConsiderit ar mad infinit en deus grêt Doue deoc’h evit compren an obligation hoc’h eus d’e drugarecat ha da renta dezàn actionou a c’hras.\nHo crouet en deus evit ho renta eternellamant eürus gantàn, ho prenet en deus, ho suportet en deus en amser ma voac’h e mæs eus e c’hras, roet en deus deoc’h ar spas da ober pinigen ; pet gras, pet inspiration santel ne ro-èn quet bemdez deoc’h ? Ne deus moment ebet e pehini ne ra deoc’h ur mad bennac. An neuheta tra a dleit eta da ober, eo e drugarecât ha disquez dezàn hoc’h anaoudeguez.\nPa en deus un den grêt ur mad bennac evidoc’h, pe rentet deoc’h ur servich bennac, hoc’h eus sourci d’e drugarecât ; ha mar ho pe disonget d’e ober, ho pe ur certen poan ha mez goudeze. Na dleit-hu quet caout da neubeta ar memes attantion hac ar memes sourci da drugarecat an Autrou-Doue evit an donæsonou a ra deoc’h ?\nMar displich an ingrateri d’an dud, ne zisplich quet neubetoc’h da Zoue. An ingrateri hon rend indign eus e faveuriou, ha a zisec’h ar sourcen eus e c’hraçou. Goulen a ret martese abaoue pel amser ur c’hras bennac digant Doue, hep he obteni : mæs liquit evez na ve e punition eus hoc’h ingrateri a ziaguent e refus bremâ deoc’h ar pez a c’houlennit digantâ ; commancit eta dre e drugarecat eus ar graçou en deus grêt deja deoc’h, hac e velot dre experians penaus trugarecât Doue eus ur c’hras, eo meritout graçou nevez.\n2 P. Considerit penaus, evit disquez da Zoue hoc’h anaoudeguez-vad, e tleit, da guenta, ober alies reflexion voar e vadelez, voar e brovidanç, voar e garante evidoc’h. D’an eil, anaout hac anzao ez eo digantàn hoc’h eus recevet an oll madou hac an oll avantachou hoc’h eus, ha raporti dezàn an oll gloar anezo. D’an drede, ober un usach mad eus ar graçou hac eus ar madou hoc’h eus bet digantàn. D’ar bevare, caout carante evitàn hac e servicha gant fidelite. Pebes carante n’ho pe-hu quet evit ur mignon fidel pehini en defe ho sicouret, ho proteget e pep occasion, hac exposet memes e vuez evit savetei hoc’h hini ? Mæs petra eo quemense e comparæson d’ar pez en deus grêt ho Salver adorabl evidoc’h !\nPet graç am eus-me recevet digant Doue, heb em be songet d’e drugarecât ?\nHa songet am eus-me biscoas a barfetet da drugarecât Doue d’am beza crouet evit beza eternellamant eürus gantàn en e c’hloar ?\nE drugarequeet am eus-me da veza roet din e Vap uniq evit beza va redamptor ha va Salver ?\nE drugarequeet am eus-me eus ar graçou-all, quen general quen particulier, am eus recevet digantàn ?\nPe sort usaich am eus-me grêt eus ar madou, eus ar speret, eus an nerz am eus bet digant Doue, n’am eus-me quet avisiou en em servichet anezo evit e offansi ! O cruela ingrateri !\nO va Doue, grêt hoc’h eus muy evidòn evit n’am bize credet esperout, ha ne heanit morse oc’h ober vad din. Va buez a dlefe beza un action continuel a c’hraç : e pep amser e tlefen meuli hac exalti ho madelez, ho providanç hac ho misericord em andret ; mæs da neubeta ne vanquin quet bep mintin ha bemnos d’ho trugarecât eus ho madelezou gant an oll ferveur hac an oll anoudeguez possibl ; ha consideri a rin bepret an donæsonou hac an avantachou am eus recevet digueneoc’h, evel ur voyen roet din ganeoc’h evit va alya, va angagi ha va obligea d’ho caret ha d’ho servicha, ha d’en em sanctifia va-unan dre an usaich mad anezo.\nAct a Drugarez.\nMe ho trugareca, va Autrou ;\nEus hoc’h oll madelezou,\nD’am beza crouet, conservet,\nPrenet, en Ilis recevet.\nChetu aze ar graçou general hon eus recevet oll digant Doue ; peb-hini a dle anaout ar graçou particulier en deus recevet.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_50&oldid=95050 »\nKemmoù diwezhañ degaset d'ar bajenn-mañ d'an 9 Du 2016, da 15:01.


Pajenn:Morvan - Buez ar Zent, 1894.djvu/269 - Wikimammenn\nPajenn:Morvan - Buez ar Zent, 1894.djvu/269\n13 a Ebrel\nsant hermenejild, merzer\nen deuz lavaret digas ar c’hig-se ama, eme ar Merzer ? » « — Athanarik, hor mestr, eme ar zoudarded. » « — Ho mestr ? eme Zabas ; evit lavaret mad, n’euz ken mestr nemed Doue ; rak hen hebken en deuz krouet ann env hag ann douar, ha kement tra a zo. »\nVar gement-se, kabiten ar zoudarded a lavaraz d’ar re-ma mont da veuzi ar Merzeier ster Musovo. Pa ouent digouezet var ribl ar ster, ar zoudarded a vennaz argila. « — D’ober petra, emezho, lakaat ann den-ma d’ar maro ? Laoskomp anezhan da redet; Athanarik ne c’houezo ket petra on devezo great. » Mes Sabas a lavaraz d’ezho : « — Grit ar pez oc’h euz urs da ober; me vel emaer dija o c’hortoz va ene er baradoz. » Neuze ar zoudarded a grogaz er Merzer hag her stlapaz er ster. Pa oue eat he gorf d’ar goeled, ar zoudarded a zankaz c’hoaz beg eur gifflenn enn he stomok. He verzerenti a erruaz d’ann daouzek a viz ebrel euz ar bloaz 372 : ne oa c’hoaz nemed eiz vloaz ha tregont.\nNac’h ar feiz a zo zur eur pec’hed braz; mes ober ann neuz hebken ôVhe nac’h a zo pec’hed ive. ra vez hano euz ar feiz, ne c’heller morse chom etre daou : red eo he anzao pe he dianzao, red eo en em ziskleria evit Jezuz-Krist hag he Iliz, pe evit ann diaoul hag ar re a heul he genteliou. Ann nep ne gred ket a zo dija barnet, eme ann Aviel; mes ann nep en deuz mez pe aoun oc’h anzao ar pez a gred a vezo dianza-vet ive gant Jezuz-Krist da zeizar varn. Diouallit eta, ne lavarann ket hebken aa asanti gant enebourien ar relijion, mes c’hoaz da ober ann neuz hebken da asanti gantho ; evelse e rofac’h d’ho nesa eur skouer euz ar re falla, hag ann dra-ze a ve eur pec’hed braz euz ho perz.\nann trizekved devez a viz ebrel\nHermenejild a ioa mab da Leovijild, roue Visigothed Spagn. He dad a heulie fals kredenn ann Arianed, hag hen a oue savet ive er relijion faoz-se. Mes dimezet\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/269&oldid=137458 »


Diskouezadegoù berrbad (fr)\nkinnigoù labour ha staj (fr)\nTi ar C’horneg\nIstor un ti kouerien eus Menez Are\nTi ar C’horneg hiziv\nIstor ur gêr a vilinerien\nKêr Gêrc’hoad hiriv\nAr maezioù savet\nAr maezioù a cheñch\nMignoned Ekomirdi Menez Are\nSkipailh an ekomirdi\nDindan kazel piv emañ an ekomirdi\nPiv a genlabour gant an Ekomirdi\nKreizenn an Dielloù\nHag a nevez gant an Ekomirdi?\nStrolladoù tud en-oad\nSavet eo bet Ekomirdi Menez Are e 1967 gant Park Naturel Rannvroel an Arvorig. Dre zerc’hel ha lakaat war-wel pinvidigezhioù ar c’hêriadennoù war ar maez hag an natur, ez eo e bal klask kompren al liamm a zo, er bed kozh hag er bed a-vremañ, etre tud Menez Are hag o bro.\n« Menez Are » eo anvet ar chadennad menezioù izel eus menez Arvorig a-dreuz departamant Penn ar Bed eus ar reter d’ar c’hornôg. Gant an amzer diaes, ar paour ma oa an douaroù pe c’hoazh gant an digenvez ma oa ar vro eo chomet war-lerc’h e-pad kantvedoù an darn vrasañ eus kumunioù an dachenn-se e-keñver diorren ekonomikel.\nHiziv an deiz e c’hell glad naturel ha sevenadurel Menez Are bezañ miret ha talvoudekaet, a-drugarez da Park Naturel Rannvroel an Arvorig m’eo ezel an ekomirdi anezhañ.\nGant beg kriboù Menez Are e veze un harz naturel etre eskopti Leon hag hini Treger. A bep tu d’ar Menez emañ an daou lec’h a ya d’ober an ekomirdi, ur 15 km bennak an eil eus egile.\nE kreiz bourk Sant Riwall emañ Ti ar C’horneg, e hanternoz eskopti kozh Kerne. Savet eo bet e 1702 da reiñ bod d’an dud ha d’al loened dindan memes toenn. Gant arrebeuri eus an 18vet kantved dastumet tro-dro da Sant Riwall e vez gwelet penaos e oa diabarzh an ti peizanted pinvidik-se.\nUn dek kilometr bennak en hanternoz emañ kêriadenn Kêrc’hoad, bet dilaosket da vat er bloavezhioù 1960. Enni e kaver savadurioù a-zoare bet savet etre ar 17vet hag an 19vet kantved. Tro-dro da ziv vilin-dour eo bet savet an daou di-annez hag an toullad kreier evit al loened.\nPhotos, animations, lecture paysagère-réduit\nporte moulin+roses2 copie-réduit\nMV seigle 220708-b-réduit


Kristin Knutsdatter - Wikipedia\n(Adkaset eus Kristina Danmark, Rouanez Norge)\nTud all zo bet anvet Kristina Danmark.\nKristina Danmark (war-dro 1118-1139), pe Kristin Knutsdatter e norvegeg, a oa merc'h da g-Knud Lavard, roue Danmark. He mamm a oa Ingeborg Kiev.\nDimezet e voe d'ar roue Magnus IV Norvegia. Aozet e voe an dimeziñ gant he moereb Malmfred, c'hoar d'he mamm, bet rouanez Norge, ha bet lezvamm Magnus, ha da neuze pried d'ar priñs Erik. E 1131 e voe an dimeziñ hag e 1132 pe 1133 an eured.\nHe fried Magnus a roas e skoazell d'he zad Knud ha d'hec'h eontr Erik a-enep Niels, roue Danmark. E 1133 e tec'has Erik ha Malmfrid eus Danmark da Norge da gaout gwarez digant Magnus. Hogen ar rouanez Kristina a zizoloas edo he fried Magnus o vont da werzhañ hec'h eontr hag he moereb, ha diskuliañ a reas kement-se da Erik ha Malmfrid, hag int neuze d'ober emglev gant enebour ar roue Magnus, Harald IV, roue Norge. Neuze e tispartias Magnus diouzh e wreg Kristina.\nAdtapet diwar « https://br.wikipedia.org/w/index.php?title=Kristin_Knutsdatter&oldid=1764986 »\nGanedigezhioù ar bloavezhioù 1110\nKemmoù diwezhañ degaset d'ar bajenn-mañ d'an 23 Eos 2017, da 15:52.


Serriñ ar prenestr\nDivizoù gwerzhañ hollek evit an holl lec'hiennoù meret gant Bzh5 Ltd\nAn divizoù gwerzhañ a dalvez etre an embregerezh BZH5 Ltd ('' ni '') hag ar gourc'hemenner ('' c'hwi ''). Kement diviz degaset ganeoc'h ha na vefe ket diouzh hor re ne vo ket asantet nemet ha diskleriet e vefe bet ganeomp dre skrid e c'hall bezañ lakaet da dalvezout.\nMa c'hourc'hemennit un dra n'eus ket anezhañ ken ganimp, en desped deomp hag evit ur pennd hepken, e kelaouimp ac'hanoc'h dre bostel hag ho pediñ a raimp pe da nullañ ho kourc'hemenn pe da cheñch anezhañ. Ma n'eus ket ken eus ar pezh hoc'h eus gourc'hemennet, na ganimp na gant hor pourvezerien, e vioc'h kelaouet ivez ha nullet e vo ho kourc'hemenn.\nAl levrioù a vez gwerzhet en ur zoujañ da lezenn Lang 81-766 eus an 10 a viz Eost 1981 hag a sell ouzh priz al levrioù hepken. Hervez al lezenn-se ne c'hall ket bezañ disgresket prizioù al levrioù, bet divizet gant an embanner pe an emporzhier, nemet eus 5%, war-bouez an nemedennoù a zo bet dalc'het kont anezhe el lezenn. Ma teufe, en desped dimp, priz al levr da vezañ kresket gant an embanner pe an emporzhier, e kouestlomp ho kelaouiñ a-raok kas anezhañ deoc'h ha reiñ un distaol a 5% deoc'h.\nM c'houlennit e vefe kaset ho kourc'hemenn d'ur vro ha na vefe na Breizh na Frañs e c'hall bezañ goulennet ganeoc'h paeañ gwirioù a bep seurt (tremen, esporzhiañ, stad). Deoc'h-c'hwi ha n'eo ket da BZH5 Ltd da baeañ anezhe hag en ho karg ha kiriegezh emañ an diskleriadurioù ha paemantoù a rankit ober da aozadurioù ar broioù ma vo resevet ho kourc'hemennoù. Evit gouzout hiroc'h e aliomp deoc'h goulenn titouroù digant aozadurioù ar broioù-se.\nGoulennet e vez paeañ kerkent ha gourc'hemennet.Gant kartennoù-bank, chekennoù pe dreuzvankadennoù e c'hller paeañ. Etrebroadel e rank bezañ ar c'hartennoù embannet gant bankoù ha n'int ket diazezet e Bro Frañs. Pellbaeañ gant ur gartenn-vank war ar genrouedad a zo sur ha gwarezet penn-da-benn a-drugarez d'ar reizhiad SSL 5(Secure Socket System) a vez graet gantañ da vont war servijerez Kef Kengredid Breizh (Crédit Mutuel de Bretagne). An titouroù bank (niverenn ar gartenn hag he fadelezh) a vez kaset d'ar bank hepken : kodkuzhet e vezont ha ne c'hallint bezañ lennet keit ha ma vint war ar genrouedad. Ne c'haller ket ober chekennoù nemet hag en euroioù e vefent hag embannet gant bankoù diazezet e frañs pe Monako.\nAr chekennoù a ranko bezañ lakaet war anv BZH5 Ltd ha kaset d'ar chomlec'h amañ dindan :\nBreizh - via France - EUROPA\nM'ho pez dale evit paeañ e c'hallimp goulenn interejoù diganeoc'h diouzh an taos a vez graet gantañ gant an tiez-kretaat. Ma c'hallfemp diskouez ez eus bet kollet ganimp muioc'h evit na c'hallfe degas seurt digoll, abalamour d'ho tale evit paeañ, neuze hor befe gwir da c'houlenn un digoll a zerefe gwelloc'h.\nMa vez gourc'hemennet meur a dra zisheñvel war un dro e pado ar gasadenn diouzh an dra hirañ da gas. BZH5 Ltd ne c'hallo ket bezañ lakaet da giriek eus disoc'h pe zisoc'h abalamour d'an dale gant ar gasadenn.\nNemet hag ar c'hontrol a vefe bet divizet ganimp, e vo kaset an traoù d'ar chomlec'h bet roet dimp ganeoc'h da heul ho kourc'hemenn. Adalek ma vo bet kuitet ar stal gant an dra ho po gourc'hemennet e vo kement riskl war ho chouk. Ar c'hasadennoù n'int ket da badout rik-ha-rik keit ha ma vo bet lavaret nemet ha gouestlet hor befe e tegeouezhfe an traoù rik e koulz-mañ-koulz. Ma paeit dre chekenn ne vo graet war-dro ho kourc'hemenn nemet adalek ar mare ma vo degouezhet ha seul ziwezhatoc'h e resevoc'h anezhañ.\nAn enrolladennoù (kasedigoù klevet, klewelet ha meziantoù) bet boulc'het gant ar prener ne c'hallint ket bezañ kaset en-dro. Pa vint diglok, louzet pe wallaozet gant ar prener ne c'hallo ket an traoù bezañ adkemeret. Gouestlañ a reomp ho tigoll pe ober eskemmoù evit ar produioù na glotfent ket gant ho kourc'hemenn (e stad fall pe na zerefe ket). Ret e vo deoc'h kas keloù deomp eus kement-se kerkent ha resevet ho kourc'hemenn (d'an diwezhatañ dindan an daou zevezh oberet war-lerc'h an deiz m'ho po degemeret anezhañ) en unan eus kement doare zo (postel, pelleilenn, lizher erbedet gant un testeni-degemer). Kasit ho koulennoù ha klemmoù da :\nBZH5 Ltd a raio war-dro eskemm pe resteuler ar produ. Ar mizoù-kas ivez a vo restaolet met ne vint ket ouzhpenn ur wezh hanter ar re a vo bet paeet ganimp ar wezh kentañ.\nAr madoù kaset ganeomp a chom deomp betek ma vo sevenet ho holl zleoù en hor c'heñver, betek ma vo paeet ar priz penn-da-benn, gant an interejoù, ma vez. Ar seurt perc'henniezh n'eo ket kontrol d'ar mellad 5 a lavar eo c'hwi a vo ar riskloù kas en ho karg ha kiriegezh ur wezh ma vo kuitaet hor stal gant ho produ.\nRet eo deoc'h sellet mat ouzh an evezhiadennoù a gavoc'h gant ar produioù-se o vezañ ma c'hallfent feukiñ pe skeiñ tud zo ha na vefent ket o c'hortoz kement-se.\nMa ne c'hallomp ket ober nag an eil tra nag egile pe ma ne c'hallomp ket ober kement-se e koulz, en desped deomp, e c'halloc'h, evel m'ho po c'hoant, pe kas ar produ en-dro ha goulenn bezañ restaolet en ur gontañ ar mizoù-kas, pe goulenn un distol war ar priz gwerzh.\nDiouzh al lezenn c'hall a-vremañ emañ ar produioù kinniget. Ne vimp ket kiriek tmm ebet ma c'hoarvez gant ar produ chom hep bezañ diouzh lezennoù ar vro ma vo kaset (levr, oberour difennet...).\nGouestlañ a reomp ober kement ha ma vez graet an aliesañ er vicher-mañ evit servijout an arvalien. Ne vimp ket kiriek avat ma ne c'hallomp ket hen ober abalamour da gudennoù deuet dre zegouezh pe en abeg da gwallzarvoudoù evel, da skouer, diskrogoù-labour, tanioù-gwall, dourioù-beuz, binvioù kenhentiñ pe garbedoù sac'het, pe c'hoazh a-gaoz deoc'h.\nGouestlañ a reomp gwareziñ ha derc'hel kuzh an titouroù a sell ouzhoc'h ez prevez, hervez politikerezh gwareziñ an titouroù-se. Pa brenit un dra bennak ne c'houlennomp nemet ar pep retañ evit ma vo hor servij a-zoare. Ne werzhimp ket ha ne brestimp ket an titouroù-se da zen na strollad all ebet. Bez' e c'hallimp hen ober avat gant hor pourvezerien pe genlabourerien (evel m'int termenet en hor politikerezh gwareziñ an titouroù) evit kas da benn ar gevrat werzhañ a zo etrezomp, met bez' e c'halloc'h nac'hañ kemen-se en ur gas deomp ur postel pe ul lizher ordinal. Ma ne fell ket deoc'h reseviñ hor c'hemennoù ha kinnigoù divoas, kasit deomp, mar plij, ur postel da klask@bzh5.com . Soñjit avat kas dimp ar gemenadenn-se adalek pep hini eus ar chomlec'hioù postel ho po roet deomp.\nDa heul ar mellad 27 eus al lezenn Urzhiataerezh ha Gwirioù (6 a viz Genver 1978) hoc'h eus gwir da welet ha da reizhañ an titouroù a sell ouzhoc'h. Evit kement goulenn all hag a denn d'ho titouroù personnel e c'hallit kas ur postel da klask@bzh5.com.\nEn ur asantiñ an divizoù-gwerzhañ hollek-mañ e tiskleriit gouzout petra eo hor politikerezh gwareziñ an titouroù personnel hag asantiñ a rit e tastumfemp hag e implijfent anezhe.\nAn divizoù-gwerzhañ hollek-mañ zo diouzh al Lezenn C'hall ha g Emglev Vienna war ar c'hevratoù gwerzhañ etrebroadel, nemet re ar Broadoù-Unanet. Kement tabut pe zisemglev a savfe etrezomp e-keñver ar brenadenn a vo lakaet dindan beli aozadurioù al Lezenn C'hall.


Pajenn:Al Lae - Bilzic.djvu/93 - Wikimammenn\nPajenn:Al Lae - Bilzic.djvu/93\ndivalo an amzer, glao hag avel anei, ar wazed eno a deue suroa pe galabousenn war o fenn, war o c’hein eur porpant eoliet, boutou koad goloet en o zreid, o chik en o ginou hag o daouarn en o godellou. Ac’hane e vesent aketus o bagou bihan ha bras. o bagou boutet gant an avel, chachet gant ar mare, stropet ha ruilhet gant an tôliou-mor.\nHoman, he-unanik, gwreg aketus, a heuilh a lagad hag a galon Lag he fried, pleget dindan an avel, eman du-hont o ravanelli war al Leo-drêz ; deut eo aman, he bugelig ganti war he\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/93&oldid=159971 »\nKemmoù diwezhañ degaset d'ar bajenn-mañ d'an 23 Ebr 2020, da 18:23.


Satanig ! - Mitaw\n<< Un peu de grammaire gallèse Le nom breton du Pouliguen >>\nE Periag e raer «satanic» ag un evnig du ha gwenn anvet hydrobates pelagicus e latin. Kaer eo goût e ta ar ger-se ag ar brezhoneg ha kavout a reer anvioù hañval hed-ha-hed get aodoù Breizh-Izel, a Houad da Bempoull: satanig. E Hanternoz Bro Galloù e reer «satao » anezhañ, «satanite» e Pikardi, «oiseau du diable» e Normandi ha c'hoazh ha c'hoazh...\nMes pezh liamm en deus ar c'haezh evn-se get an nDiaoul ? Div gredenn veunek zo stag doc'htañ.\nEvn ar re varv ha daonet.\nUr moranv en deus e Kernev: ar c'habiten konjuret. An dud a grede e veze troet ar gabitened bet drouk doc'h o martoloded da satanig. Kondaonet anezhe da veviñ a-barzh kroc'hen un evn milliget ha da c'houzañv o stuz nevez da viken...\nAn dud a vor a zouge kas doc'h an evnig-se, trapet e vezent, lazhet ha lakaet a pign doc'h ur peul. Kemeret e veze evel evn a-wall seblant evel ma oa ar gawan, ar vran pe ar vorvran.\nHa tamallet dezhe o devout ul liamm re danav doc'h bed an anaon...\nOuzhpenn kabitened troket o c'horf e c'hellont bout, rak e lec'hioù arall e soñjed e oant martoloded beuzet er mor, lonket anezhe e islonk skontus ha braouac'h ar mor don. Daet int endro edan ar stumm-se da lakaat tregas e penn ar vartoloded hag o familh.\nKredenn strevet un tammig e pep-lec'h ha betak bro-Saoz.\nEvn ar fallamzer.\nEvel a pa na vehe ket bet ar-walc'h, ar satanig a veze tamallet dezhañ tenniñ fallamzer ! Ha gwir eo, a p'er gweler é nijal en dro d'ar bagoù e c'heller bout sur e veet edan ar seizh avel edan berr amzer ! Mall eo diskargiñ ar gouelioù !\nHa sed ar c'haezh satanik da vout moranvet «labous an amzer fall » peotramant «paotr an amzer fall ». C'hoazh e bro Gernev.\nAr soñj-se a gaver e galleg ivez : océanite tempête , pétrel tempête pe e saozneg: storm petrel.\nAr penaoz hag ar perag:\nE gwirionez, an evnigoù-se a nij a-raok a pa welont ar fallamzer é tostaat doc'hte hag e taont da gavout repu e roudoù ar bagoù, aze e c'hellont chom en ur lec'h siouloc'h ha pesketa àr o gwar.\nTreuzkomprenet eo bet o emzalc'h get an dud, hag e lec'h krompen e tostaont en abeg d'ar fall amzer, eo bet soñjet e tae ar fallamzer en abeg dezhe !\nEvit gouiet pelloc'h:\nGiraudon Daniel, Poissons et oiseaux de mer, Yoran Embanner, 2013\nGarnier Michel, Mots et expressions des gens de mer en Presqu’île Guérandaise, a-barzh Histoire et Patrimoine, n°75, 2011, p2-17\nBerr Alan-Gwenog, Ichtyonymie bretonne, Brud Nevez, 1973\nBout a ra gerioù dianavet geneoc'h er pennad-mañ ? na gemerit ket poan get-se ha kit da welet listenn ar gerioù diaes !\n"Me halon e zo duzé é chajelleu er mor !"\nKrug ar Forn\nPublished by Mài - dans e brezhoneg Croyances


Manifestiñ en Naoned disadorn : un toullad peragoù... - RADIO KREIZ BREIZH\nManifestiñ en Naoned disadorn : un toullad peragoù…\nAbadenn Pikous Dibikous\nD’ar Sadorn 30 a viz Ebrel e oa tud Diwan e Pondi gant o emvod-meur. Ha stank e oa ar roll-labour ! E-mesk an traoù da verkañ, an emglev sinet etre ar rouedad skolioù brezhonek hag ar Redadeg. Ur c’henlabour diwanet adalek ar Redadeg kentañ met na oa ket bet lakaet war baper gwech ebet. War meur a sujed all zo bet lakaet ar gaoz hend-all : ar forfejoù-skol, amzer da zont an deskadurezh dre soubidigezh pe c’hoazh diorren ar rouedad. Abaoe al lezenn Molag eo rediet ar c’humunioù da baeañ ar skodenn-skol da Ziwan ma neuint ket a skol divyezhek en o farrez. Ur pezh kammed war-raok evit Diwan etrezek postoù-labour solutoc’h evit implijidi ar rouedad.\nDre vras n’eo ket bet plaen an traoù er bloavezh tremenet pa oa bet taget priñsip ar soubidigezh, kalon Diwan koulz lâret. Selaouomp Yann Servais, en karg da gas war-raok ar rouedad e kornôg ar vro, ar rener Gregor Mazo ha Brendan Gwilhouzig-Gouret, deus kuzul-merañ Diwan. Ha Fulup Kere evit ar Redadeg, da gomañs.\n(Poltred – Facebook Diwan)\nKazi bloaz war-lerc’h manifestadeg vras Gwengamp eo galvet an dud adarre da zibunañ, e Naoned ar wech-mañ, pa dremeno ar Redadeg dre ar gêr disadorn. Da heul tud Diwan e vo manifestet da zifenn ar soubidigezh ha da c’houlenn ma vo gwarantet diorren ar brezhoneg en deskadurezh dre ur politikerezh yezh kreñv douget gant holl strollegezhioù ar vro. Dibunañ a vo graet evit goulenn muioc’h a ingalded ivez !\nAn emglev Stad-Rannvro war yezhoù Breizh, lakomp, ne dalv ket evit Bro-Naoned, ha ne gontanta ket Diwan dre vras. Er Pireneoù-Atlantel a-hend-all e vez kevratet ar skolioù euskarek kerkent ha digoret, met trizek vloaz war-lerc’h digoradur skol Diwan Savenneg, kostez Naoned, n’eo ket kevratet anezhi c’hoazh !\nKazetenner evit ar rouedad Radio Breizh, stag ouzh Radio Kreiz Breizh. Kinnig a ran an abadenn geleier e-kerzh "Pikous-Dibikous" ha "Re bell ganti".\nJournaliste pour Brudañ ha Skignañ (réseau des radios associatives en langue bretonne) attaché à Radio Kreiz Breizh.\nAuthor archive Author website rkb-tomaz@orange.fr\nAbadennoù / Émissions, Actus / petra nevez ?


Ur riez e kornôg Afrika eo Republik Benin. Graet e veze Dahomey anezhi betek 1975. Dizalc'hiezh ar vro a c'hoarvezas e 1960. Un aod berr a-walc'h he deus er Su war pleg-mor Benin p'emañ harzoù Togo er C'hornôg, Nigeria er Reter, Burkina Faso ha Niger en Norzh.\nBanniel Benin Ardamezioù\nKan broadel L'Aube Nouvelle\nKêr-benn Porto Novo\nSez ar gouarnamant Cotonou\n7 460 025 (2004)\nPrezidant Patrice Talon\nGouel broadel 1 a viz Eost\nMoneiz Lur CFA\nKod pellgomz 229\nPennad pennañ : Istor Benin\nLiderezh en Abomey, 1908, Dañs hudellerezed e Bro ar Foned\nRouantelezh Dahomey a sav hec'h orinoù e Benin. Er XVIIvet kantved en em astenne war ul lodenn vras eus Kornôg Afrika. Gant un "oba" en he fenn e oa pinvidik a-walc'h p'en doa staliet darempredoù kenwerzh gant Portugaliz hag Izelvroiz evit gwerzhañ sklaved dezho. Degouezhet e oa Europiz e dibenn ar XIVvet kantved. Er mare-se e veze graet Aod ar Sklaved eus aodoù rouantelezh kozh ar Benin.\nE dibenn an XVIIIvet kantved e krogas Benin da goll he galloud ken e c'hellas Bro-C'hall lakaat anezhi da blegañ ouzh he beli e 1892. Ur brezel taer a renas ar roue Behanzin, eus Abomey e gêr-benn, met trec'het ha harluet e voe (1894). E 1899 ez eas tiriad ar vro hiziv, anvet Dahomey, da vezañ lodenn eus un trevadenn vras, Kornôg Afrika gall hec'h anv. E 1958 e oe savet ur Republik an Dahomey emren a-raok ma voe embannet an dizalc'hiezh d'ar 1añ Eost 1960. E 1975 e teuas da vezañ Republik pobl Benin. Abaoe diwezh ar renad marksour eo deuet Republik Benin da vezañ unan eus broioù demokratelañ Afrika.\nBetek 1999 e oa rannet Benin e 6 departamant. Kement hini anezhe a voe rannet e daou a-benn stummañ an 12 departamant a-vremañ.\n1 : Alibori\n2 : Atakora\n3 : Atlantique\n4 : Borgou\n5 : Collines\n6 : Kouffo\n7 : Donga\n8 : Littoral\n9 : Mono\n10 : Ouémé\n11 : Plateau\n12 : Zou\nAdtapet diwar « https://br.wikipedia.org/w/index.php?title=Benin&oldid=1897442 »\nKemm diwezhañ d'an 9 Meu 2021 da 07:20\nKemmoù diwezhañ degaset d'ar bajenn-mañ d'an 9 Meu 2021, da 07:20.


Pajenn:Perrot - Bue ar Zent.djvu/33 - Wikimammenn\nPajenn:Perrot - Bue ar Zent.djvu/33\nMes e keit ha ma re vad d’an dud reuzeudik a deue d’ he c’hât, e oa hec’h-unan trubuilhet, en eun doare iskis gant an drouk-spered. Awechou e roë d’ezi da gredi n’hallje ket derc’hel d’ober ar pinijennou a rê ; awechou-all, e klaske lakat he c’halon da vezan gonezet gant karanteziou an douar ; mes dre he fedennou birvidik, he finijennou kalet hag he nerz-kalon souezus, e teuas a benn da drec’hi hec’h enebour.\nEvit he digoll eus ar boan he devoa kemeret da stourm ouz an drouk-spered, Doue a roas d’ezi ar c’halloud d’ober miraklou. Ar vrud aneze a lakas c’hoaz kalz muioc’h a dud da zont da c’houlenn he skoazel. Mervel a reas en karante Jezuz-Krist, an 8 a viz genver 710. Eur mor a dud a deuas d’hec’h interamant ; ar beorien ne ouient ket penos ober kanvou awalc’h d’o madoberourez. He c’horf a oe beziet en Ham. Eur pennad goude-ze, he relegou a oe kaset da Vorseel ha laket er peniti he devoa tremenet ennan keit eus hec’h amzer.\nEr bla 996, e oent douget da Vruxell, da iliz Sant-Jery da gentan, ha divezatoc’h, da hini Sant-Mikêl, he deus abaoue kemeret he hano. Bruxell he deus he dibabet da batronez.\nDiwar-benn deski ha sevel ar vugale\nAn tadou hag ar mammou o deus daou dra d’ober en kenver o bugale : o deski hag o zevel. Deski ar vugale a zo mat :\nEget dastum madou d’ezan.\nAn deskadurez a zo eun tensor ken kaer ! Red eo deski ar vugale abalamour d’eze da vezan barrek da ’n em denni er vue. Gant nebeut a zanve hag eleiz a zeskadurez, e c’haller en em dibab. Tud zo o deus eleiz a zanve ha n’int mat da netra, abalamour m’o deus re nebeut a zeskadurez. Red eo deski ar vugale ; ober d’eze mont d’ar skol ha chom er skol ; mes red eo, dreist-oll, o zevel ervat.\nN’heller ket ober eus an holl vugale bugale desket ; mes eus an holl vugale, pa garer poanial abred ha hep paouez, e c’heller ober bugale savet mat. Eur c’hrouadur desket kaer ha savet mat a zigollo en berr amzer, e dud eus ar boan, eus ar preder hag eus ar gwenneien o devo dispignet gantan.\nEur c’hrouadur desket kaer ha savet fall a reio rann-galon e dud.\nEur c’hrouadur dizesk ha savet mat a c’hell ober o evurusted.\nTadou ha mammou, n’espernet netra evit zevel mat ho pugale ; kenteliet aneze, kastizet aneze, roët d’eze skouer vat.\nPellaet aneze diouz ar skoliou dizoue.\nMiret aneze diouz ar vistri dife.\nLaket aneze er skoliou kristen.\nDiouz m’o grefet, o c’havfet !\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/33&oldid=140589 »


Panellerezh hentoù-belo ar Mor-Bihan kempennet get Ai’ta!\nD’ar Sadorn 8 a viz Mezheven mintin e oa aozet un oberenn get Ai’ta Bro Gwened. Divontet eo bet panelloù belo nann divyezhek get stourmerion Ai’ta ! ha staget doc’h porzhrastell departamant ar Mor-Bihan. Daoust e vez staliet panelloù hentoù-belo divyezhek get kumunioù àr an oad èl Lokmaria-Kaer pe An Oriant e kendalc’h an departamant da […]\nAi’ta! degemeret gant ar gannadez Corinne Erhel\nGoude ur goulenn emgav bet savet pell ‘zo eo bet degemeret ar strollad Ai’ta! gant Corinne Erhel, kannadez Lannuon, d’al lun 3 a viz Even. Tri ezel ar strollad Ai’ta! a zo bet o welet Corinne Erhel gant ar pal goulenn diganti he ali diwar-benn 56vet promesa François Hollande, da lâret eo gwirekaat karta ar yezhoù […]\nAi’ta! dirak ti ar c’hentañ ministr, Jean-Marc Ayrault !\nHirie beure eo bet stanket ti ar c’hentan ministr Jean-Marc Ayrault e Sarzhav gant Ai’ta! Goulenn a reomp grons ma vo sevenet ar pezh a oa bet prometet warlene gant François Hollande : peursinan karta Europa ar yezhoù minorel. Derc’hel a ra ar Stad C’hall da ziskar hor yezh : ar panelloù divrezhonek dastumet ganimp […]\nBrezhoneg war an hentoù glaz… emañ Aodoù an Arvor o tivuniñ !\nPell ‘zo dija e c’houlenn Ai’ta ! ma vo talvoudekaet ar brezhoneg en holl bolitikerezhioù graet gant Kuzul-Meur Aodoù an Arvor. Abaoe 2012 e vez kempennet hentoù-belo hag hentoù-glaz gant an departamant, divrezhonek-tout evel-just… daoust d’ar pezh a vez graet e Penn ar Bed da skwer. Setu ‘meump skrivet da Claudy Lebreton evit degas da soñj […]\nRoomp frankiz d’an energiezhioù e Breizh !\nD’ar yaou 4 a viz Ebrel eo en em gavet Ai’ta! gant un dek aozadur bennak evit ur galv a-unan. Goude bezañ en welet meur a wech asambles eo en em glevet 9 aozadur gentañ war un destenn gant 4 goulenn evit muioc’h a zemokratelezh e Breizh. Pediñ a reomp an holl da lenn amañ […]


Pajenn:Marigo - Buez ar Saent.djvu/96 - Wikimammenn\nPajenn:Marigo - Buez ar Saent.djvu/96\nsantimant faus, mæs penaus, evit o c’honvertissa e voa rêt o c’haç da Frances de Saal, pehini en devoa recevet ur c’hraç particulier evit quemense.\nAr Sant-mâ, o veza bet græt Escop a Geneve, a visite bete an tyez var ar mæs evit aznaout ar beaurien hac o assista, evit guelet ar re glàn hac o c’honsoli, evit aznaout hac instrui ar re ignorant pere a voa Christenien, heb casi aznaout ar Religion Gristen.\nEvit renta eternel ar zèl ardant en devoa evit silvidiguez an Eneou, e composas ul Lêvr excellant, hanvet Introduction d’ar vuez devot, pehini a so admiret gant an oll dud habil, couls ha gant an oll bobl ; al Lêvr-ze a so bet lequeet e Brezounec evit commodite ar Vretonet : ha ne ouffer quet caout ul Lêvr profitaploc’h. An Escop santel-mâ a instituas ive an Urz eus al Leaneset ar Visitation, da bere a roas ur Reglen leun a zouçder, hac eus an huela perfection.\nE vrassa desir ha sourci oa da excita e calonou an-oll ur garantez parfet evit Jesus-Christ: ne barlante nemet eus ar garantez divin en e instructionou hac er gonversation, betec en e liserou memes : ô peguer mad, emezàn en unan eus e liserou, ô peguer ravissant eo ar galon, eus a Jesus ! O peguen din eo da veza caret ! Ur galon eo quen douç ha quer carantezus, leun a zouçder evit ar re a zeu da aznaout o miseriou, leun a vadelez evit ar re a zeu da zistrei ountâ : piou a alfe en em viret da garet ar Galon Sacr-mâ, pehini en deus muy a sourci ac’hanomp evit n’en deus un tad eus ur mao uniq, ha pehini en deus evidomp muy a deneridiguez evit n’e deus mam ebet evit he crouadur.\nErfin da zez Gouel-Yan-Nedelec en em sentas sempl, cousgoude e lavaras an Oferen. Antronos da Vouel an Innocantet, an Escop Santel-mâ, caret gant an oll bobl, enoret gant ar Brincet, ha respetet memes gant an heretiquet da bere en devoa discleriet ur bresel continuel, a rentas da Zoue e Ene pur hac innocant, gant ar memes peoc’h ma en devoa bevet, er bloaz 1622, d’an oad a bemp bloaz hac hanter-cant.\nPa voe maro, e voe digoret, neuse e voe remerquet penaus an douçder vras, pehini a oa bet que-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/96&oldid=135023 »


koronal - Wikeriadur\nkoronal /kɔˈrɔ̃ːnal/ gourel (liester : koronaled)\nOfiser a rez uhel en arme, zo ur rejimant dindan e veli\nO welet an dro a gemere an traoù, an hini a yoa e penn an holl soudarded, ar c'horonal, pe n'oun ket petra oa, a skrivas, war un tamm paper hag her stagas ouzh moger ti-kêr ha war dor an iliz, ar c'homzoù-mañ en doa lakaet da daboulinat a-raok dre gement kogn a yoa er bourk : [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 172.)\nKement ha ken bihan ma c'hoarvezas ganin skrivañ div pe deir gwech da Baris diwar ali va c'horonal, [...]. — (Jarl Priel, Amañ hag Ahont, Al Liamm, 1957, p. 14.)\n[...], a venne goulenn en anv Doue digant o c'horonal pe digant pennoù brasoc'h c'hoazh bezañ kaset war o giz (!), kuit a varc'hata, d'an talbenn, ha pellaet diouzh an dogan Teyssard. — (Jarl Priel, Amañ hag Ahont, Al Liamm, 1957, p. 16.)\n[...], e rankas tec'hout diwar hent ur mailh war ar yezh-se, ar c'horonal Marchal, lakaet en e lec'h. — (Jarl Priel, Amañ hag Ahont, Al Liamm, 1957, p. 18.)\ngalleg : colonel (fr)\nAdtapet diwar « https://br.wiktionary.org/w/index.php?title=koronal&oldid=200445 »\nKemmoù diwezhañ degaset d'ar bajenn-mañ d'an 4 Gou 2015, da 17:18.


Emgann Kergidu/Pennad 03 - Wikimammenn\nEmgann Kergidu/Pennad 03\nSalaun / Derrien, 1902 (p. 37-48)\n◄ Ar skrab e kouent Sant-Aubin Runveuzit e parrez Ploumagoar Plouaret ha Perros-Guirek ►\nRunveuzit e parrez Ploumagoar\nAraok kuitaat bro Landreger e rankan kounta d’ehoc’h c’hoaz ar pez a c’hoarvezaz e bourg Plouaret, neuze kerkouls ha breman, unan euz ar guella hag euz ar vrasa parresiou euz ar vro-ze.\nDre eno oa ive kals tud vad, tud hag a veze var evez evit miret ouc’h drouk d’en em gaout gantho ha gant ar re a veze enn ho zi. Ar pez ac’h an da gounta hen diskouezo d’ehoc’h.\nD’ar mareou-ze, ar re a ioa e kostez ar Roue, e Sant-Briek, o doa c’hoant da vont var gear evit tenna euz ar prizoun ar re euz ho zud hag euz ho mignouned a ioa bet paket gand ar republikaned. Ar c’helou a gement-se a ioa deuet betek ennomp-ni, hag an Aoutrou Kerbalanek a gasas Per Kemener ha me d’ho c’haout, da c’houzout hag izoum o doa euz eun taol skoaz diganeomp evit dont a-benn euz ho c’hrok.\nAdreuz ar vro oamp eat beteg Benac’h, rak anaout mad a reamp an hentchou adreuz kerkouls hag an hentchou braz. Mez goude Benac’h ne anavezemp ken nemed an hent braz. Red oa ive ’ta bale dreizhan.\nErru oa an abardaez pa edomp dirak kear Guengamp, ha poent oa d’eomp klask hor lojeiz enn tu-bennag. Me n’em oa ket a c’hoant da loja e kear. Gouzout a rean oa, er gear-ze, meur a zen mad ; enn hor bro hor boa meur a veach klevet hano anezho ; n’hor boa nemed mont d’ho c’haout da lavaret d’ezho piou oamp, a beleac’h e teuemp, da beleac’h ez eamp evit beza digemeret mad. Per Kemener en doa c’hoant braz da ziskenn e kear, rak skuiz oa, ha n’en doa bet, eveldon-me, abaoue ar mintin, nemed eunn tamm bara ha kik, hag eur banne dour fresk euz a eur feunteun. Mez me ne falveze ket dign, rak d’in-me ar c’heriou ne blijont ket. Mar deuz tud mad er c’heriou, euz muioc’h c’hoaz a dud fall. Er c’heriou, ar vicherourien ne labouront nemed pevar pe bemp dervez er zizun. Da zul, el leac’h mont d’an ofern da bedi Doue, ez eont d’an hostaleuriou da eva ha d’en em vezvi. Da lun e rankont beza mezo adarre, abalamour ma’z oant bet mezo enn dervez araok, mechanz. Avechou d’ar meurz vintin e chommer er guele da zistana. Aliez, pa vez great ar pae d’ar zadorn, e chommer c’hoaz eun hanter-dervez eb ober netra, evit beza prest marteze da ober eur c’horfad d’ar zul. A benn ma vez great, er c’hiz-se, daou pe dri dervez eva, e vez eat gounidegez ar zizun, pe var dro, hag evelato er gear euz tad ha mamm, grek ha bugale hag a c’houlenn ive eunn tamm bara. Ho c’hlemmou a laka avechou diez penn ar micherour, mez ne viront ket outhan avad da ober ar memez tra ar zizun varlerc’h. Ha ma teu grasou Doue da skei var boul he galoun ha d’her pika eun tamm, e teui d’he glask eur c’hos-kamarad bennag, evel pa ve digaset gand an diaoul, evit her chacha adarre enn hostaleuriou hag er vouillenn ker goaz hag a ziagent. Dont a ra da galedi enn he bec’het, dilezer a ra Doue, ha neuze n’en euz mui ken c’hoant nemed da rei d’he gorf an oll blijadurezou a c’houlen. C’hoant en deuz da gaout cher-vad hag arc’hant enn he c’hodel ; n’en deuz ket, rak evet en deuz he c’hounidegez. Abalamour da ze ne zell nemed gant kasoni ouc’h ar re o deuz eun dra-bennag, oc’h ar re a vev enn ho eaz. Hen ive, ma karche beza bet eun tammik bian piz, en doa breman destumet eur guennegig-bennag ; mez, siouaz ! korf a c’houneze hag e korf ez ea.\nAbalamour ma n’en euz netra, micherour kear a en em laka atao e kostez ar re fall, rag ar re fall n’int ket ken tost-se d’ho c’houstianz ; ar re fall, el leac’h ma kavint spek, a spego pe e vezo leal pe ne vezo ket, hag etouez ar re-man e kaf d’ezhan e c’hello he-unan kaout ive krok enn tu pe du. Pa vez freuz enn eur vro, pep hini euz ar rumm dud-se a grog el leac’h ma c’hell, ep sellet pe e laer pe ne ra ket ; lavaret e ve eo deuet, enn eun taol, an oll draou da veza boutin... Ma ne gaf ket d’ehoc’h eo guir kement-man, n’hoc’h euz nemed taoler evez ouc’h ar pez a c’hoarvez er c’heriou pa vez electionou. Daoust ha ne vez ket atao ar vicherourien e kostez an hini fall, pe da viana brudet da veza fall ? Daoust ha c’houi hoc’h euz biskoaz ho guelet, enn eur gear bennag, o vont a du gand an hini a zo douget gand an dud vad, me lavar gand an dud a gar Doue, ho bro hag ar Roue ? Nann, e neb leac’h. Micherour kear hag an den a relijion a zo evel ki ha kaz. Ar c’hi hag ar c’haz a vev didrouz hag e peoc’h er memez ti, ken na deu unan-bennag da isa an eil varlerc’h egile ; mez kerkent ha ma vezo iset ar c’hi, e lamm a razaill var ar c’haz. Er memez tra ive, er memez kear e vevo e peoc’h ar vicherourien hag an dud vad, ken na deui unan-bennag da isa an eil varlerc’h egile. — Ha tud fall da isa ne vank ket. — Neuze avad e vezo guelet ar micherour o krial, oc’h en em zevel hag o razailli var ar re vad. Ha goude kement-all a ziskianterez euz ho ferz, e vezint klevet o klemm, o kaout kasoni ouc’h ar re vad, abalamour ma ne roont ket a voued a leiz-kof d’ezho, d’ho zud ha d’ho bugale, evel pa ne vent ket ar penn-kaoz euz ho dienez hag euz ho foan !\nNi, micherourien divar ar meaz, a labour a greiz kaloun a-hed ar zizun ; ha pa c’hellomp kaout daou vennegat da zul, eo brao d’eomp. Ni a labour er guel a Zoue, a c’hounit bara d’eomp ha d’hor bugale, hag, el leac’h en em zevel a eneb ar re vad hag ar re binvidik, e leveromp bennoz Doue d’ezho da veza roet d’eomp labour, ha, dre al labour, boued d’hon tud.\nAbalamour mac’h anavezen kerkouls micherourien kear, eo n’am oa ket a c’hoant da vont da loja e kear Guengamp. Rak, ma vichemp bet dizoloet hag anavezet, ma vije bet zoken an disterra tamm diskred varnomp, e viche dioc’h-tu bodet enn dro d’eomp kement den vak ha dibreder a viche e kear. An hu a viche bet var hor lerc’h ; marteze zoken e vije en em gavet goaz ganeomp, rak ne ket brao koueza etre daouarn kanfarted kear.\nP’am oue diskleriet an traou-se da Ber Gemener, ez eaz kuit he c’hoant da vont da Vuengamp, hag e lavaraz dign :\n— C’houi, Iann Pennors, a rank beza mestr atao. Mad, na deomp ket da Vuengamp ’ta, mez da beleac’h ez aimp da glask lojeiz ? Me a gafe guelloc’h chomm a-za eget bale betek hanter-noz.\n— Oh ! ne valei ket betek hanter-noz ken nebeut. Sell, ne veles-te ket du-hont eur bodad guez ? Ahont e tle beza eun ti pinvidik ; deomp varzu ennhan.\nEdomp o vont abiou Sante-Kroaz — e gallek Sainte-Croix, — pa en em gavaz ganeomp, var an hent, eun den oajet a hanter-kant vloaz, pe vardro, kamm ha tort he fri, hag eul lagad luch enn he benn. Sellet a rea a gorn ouzomp. Dioc’h an ear ac’hanomp marteze ec’h anavezaz n’oamp ket euz ar vro, rak dont a reaz d’hor c’haout hag e lavaraz d’eomp :\n— Me gaf dign, goazed, n’hoc’h ket euz ar vro, ha marteze emaoc’h e klask euz a unan-bennag. Mar kirit lavaret dign petra a glaskit, me her lavaro d’enoc’h, da viana mar gellan.\n— N’omp ket tre euz ar vro, evit guir, emeve d’ezhan ; evelato n’omp ket kollet divar hon hent. Mez evel n’omp ket euz ar re binvidika, n’hor beuz ket kredet mont e kear, hag ez eomp da glask lojeiz var ar meaz. Aman d’an neac’h, d’ar zao-heol, e kaf dign euz eun ti hag a c’helfe hor loja evit eun nosvez.\n— Aze d’an neac’h eman Runveuzit, eun ti euz ar re vella, tud euz ar re galoneka. Me a ia d’hoc’h ambrouk beteg eno, mar kirit, rak en em goll a rafac’h marteze dre ar guinojennou.\n— Bennoz Doue d’ehoc’h. Vad a rafac’h d’eomp, rak va c’hamarad Per Kemener aman a zo skuiz dija he dreid o vale, ha n’en deuz ket a c’hoant da ober tro.\n— Eo, me a ia a galoun vad da ziskouez an hent d’ehoc’h, hag abarz eur c’hart-heur aman emaomp e Runveuzit.\nAr c’homzou-man a roaz nerz d’am c’hamarad Per, ha bale a rejomp varlerc’h al luch. A benn m’hor boa great eun daou pe dri c’hant pas, hon ambrouger, en eur denna eur chapeled euz he c’hodel, a lavaraz d’eomp :\n— C’houi hoc’h euz an ear da veza daou zen mad, abalamour da ze n’em euz ket a aoun o lavaret va japeled dirazoc’h. A-ziagent hel lavaren bemdez e chapel menec’h Sante-Kroaz, mez abaoue m’eo kaset ar venec’h kuit gand an dispac’herien, hel lavaran, en eur vont hag en eur zont dre an hentchou, eb beza guelet gand den. N’ho pezo nemed dont var va lerc’h, me a ielo araok en eur bedi ar Verc’hez Vari.\nHag hen en hor raok, en eur zibuna he japeled, mez me her guele o sellet a gorn var he lerc’h.\n— Ac’hanta, Iann Pennors, eme Ber, ha ne ket eun dro vrao houma d’eomp, kaout azindan hon dourn, evel pa ve digaset d’eomp gand Doue, eur c’hristen mad evid hor c’has da di tud kerkouls hag hen ?\n— Tao, Per, rak n’em euz ket a fizianz enn den-man. Kamm ha tort eo he fri, hag, el leac’h beza a galoun gand he japeled, n’her guelez ket o trei varzu ennomp he lagad luch ? Me her lavar d’id, bezomp var evez.\nNe zalejomp ket d’en em gaout e Runveuzit, rak ne gredan ket e ve, kement ha m’am euz sonch, ouc’hpenn eur c’hart-heur bale etre 8ante-Kroaz ha Runveuzit. Kerkent ha ma ouemp en em gavet, hon ambrouger a ieaz er penn araok enn ti, hag a lavaraz d’ar mestr :\n— Setu aman, Jan-Mari, daou zen estren, doareed mad, hag ho deuz c’hoant da gaout lojeiz diganeoc’h evit eun nosvez.\nJan-Mari a ioa eun den hag a iea var he driugent vloaz. Guenn oa he benn, ledan he dal, lemm he lagad. Eur zell a reaz ouzomp hag en doa an ear da lavaret d’eomp : Diouallit, ma kirit ; mar d’hoc’h digaset aman gant Doue o pezo digemer mad, mez mar d’hoc’h digaset gand an drouk-spered, aman ne vezo truez ebed ouzoc’h.\nGoude beza furchet er c’his-se, dre he daol lagad, beteg goueled hor c’haloun, e lavaraz d’eomp :\n— Ni zo debret hor c’hoan ; azezit da c’hedal ma vezo fichet d’ehoc’h eun tamm bennag da zibri. Hag en eur zistrei ouc’h hon ambrouger :\n— Evidoc’houi a c’hell mont d’ar gear, rak ni a zo skuiz gand hol labour, ha kerkent ha ma o devezo an daou zen-man debret ho zamm, ni a ia d’hor guele.\nAr c’homzou-man a oue lavaret gand eun ear ker rok ha ker seac’h ma lakea ien hor c’haloun.\nJan-Mari en doa tri mab ha diou verc’h. An tri mab a ioa azezet e kichenn ho zad, unan enn eun tu ha daou enn tu-all ; ha dirazho enn tu-all d’an aoled edo an diou verc’h. Hini anezho ne lavare ger.\n— Jann-Louiz, eme Jan-Mari d’ar gosa euz he verc’hed, tomm eur banne zoubenn d’an daou zen-man.\nAr zoubenn ne oue ket pell o tomma, a drugare Doue, rag evel aoun hon doa hon daou, Per ha me, dirak taol lagad lemm Jan-Mari.\nGoude hor banne zoubenn, n’oa ket euz ar re vella, hen anzao a rankan, e oue kinniget d’eomp bep a damm bara zeac’h. Kemeret a rejomp, rag digor oa hor c’haloun, an hent en doa divouedet ac’hanomp.\nKerkent ha m’hor boa lounket ar c’hinaouad diveza, Jan-Mari a lavaraz d’eomp :\n— Va c’hlevet hoc’h euz o lavaret d’hoc’h ambrouger omp, va bugale ha me, skuiz gand hol labour ; c’houi hoc’h-unan hoc’h euz an ear da veza skuiz ive ; kouls eo d’eomp ’ta mont da gousket. N’oun ket evit rei gueleou d’ehoc’h rak karget int oll ganeomp hon-unan. Er c’hraou e rankot mont da loja, kolo fresk avad a vezo dindannoc’h.\nTi Runveuzit a zo eun ti hir. E kreiz ez euz eur pignoun a ia beteg ar zolier, hag a zisparti an ti-annez dioc’h ar marchosi, el leac’h ma ouemp kaset da loja var ar c’holo.\nGoude beza diskouezet d’eomp hor c’huchenn golo, Jan-Mari a zerraz varnomp dor ar c’hraou, var alc’houez, hag a ieaz he-unan d’he vele, mechanz.\nSetu Per ha me hon daou hon-unan gant eur guchenn golo evit guele, skuiz hor c’horf evit guir, mez hanter-leun epken hor c’hof.\n— Ac’hanta, Iann Pennors, eme Per d’in-me, me gred emaomp guelloc’h aman var ar c’holo eget var eur c’holc’hed enn eun ti bennag e kear ?\nPer evit lavaret se n’oa ket a zroug ennhan ; n’en doa ken c’hoant nemed da dremen eun tamm amzer en eur c’hoapaat.\n— Da viana, Per, eme-ve, aman ne dapimb ket a c’hoenn.\n— Nann, mez moui, pe gelienn-vors, divar ar c’hezek, ne lavaran ket avad.\n— Ne pezo nemed skrabat eun tamm hag e nijint kuit.\n— Du-man euz eur c’hi hanvet Korsako hag a oar ober brao kenan he vele e mesk ar c’holo ; ma karien beza eat d’ar skol ganthan n’oan ket bet ken nec’het ha ma’z oun breman.\n— Na petra a laka ac’hanot da veza ken nec’het-se ?\n— Petra ? Lavaret a ran d’ehoc’h ; ar c’hi a zu-man a oar ober he vele brao tre, e mesk ar c’holo, ha me ne ouzounn ket.\n— Setu aze peadra da goll ar penn, evit guir ! Nec’h euz nemed ober eun toullik a ze e kreiz ar c’holo, me a raio eun all enn da gichenn ; goude-ze e chachimp eur guchenn-all a golo varnomp hag e kouskimp c’houek ac’hann da varc’hoaz vintin.\n— Diviska hon dillad a rankimp da ober ive, neket ’ta, Iann ?\n— Asa, Per, ro peoc’h ; diviska hon dillad evit mont etouez ar c’holo !\n— Mad, pa oan bian e Kervern, va mamm a lavare dign : Divisk atao da zillad, Perik, var ar bank araok mont enn da vele, gant aoun da louza al linseriou. Daoust ha breman pa’z oun braz ne dlean ket ober ar memez tra ?\n— Ia, mez aman n’euz linser ebed evelse.\n— Ah ! n’euz linser ebed enn hor guele ! Ar re-man a zo gueleou egiz Treger neuze ’ta, Iann ?\n— Ehan da farsal, Per, ha kaozeomp da vad. Petra zonjez euz a Jan-Mari, an ozac’h, hag euz he vugale ?\n— Petra a zonjan ? E feiz, netra a vad ebed, avad. Jan-Mari a zo seac’h ha rok an tamm anezhan ; he dri vab o deuz an ear da veza potred stard, ha n’o deuz ket aoun rak ho skeud.\n— Kaout a ra d’id e vent tud vad, tud a relijion ?\n— N’heller ket barn an dud dioc’h ar guel, mez evit an digemer o deuz great d’eomp n’eo ket euz ar re gaerra.\n— Nann, guir a leverez. Koulskoude pa zeller ouc’h Jan-Mari, n’heller ket miret da gaout eun ear a zen honest varnezhan.\n— Ia, mez hevella a zo oc’h eun den honest eo eul laer.\n— Guir a leverez adarre, abalamour da ze eo guell d’eomp beza var evez. Da c’hour-gleze a zo ganez, mechanz ?\n— Ia, ia, hag aoun am euz da rankout lakaat anezhan da labourat araok varc’hoaz vintin.\n— Ganen-me ema va ini ive ; dalc’homp krok pep hini enn he hini, evit beza e taill da skei ma vez red.\n— N’ho pezet ket a aoun, Iann Pennors, ne ket Per Kemener eo a greno he zourn.\n— Da gredi a ran, Per, rak da anaout a ran. Breman lavaromp hor pedennou, evel ma’z eo red da bep kristen mad hen ober.\n— Ia, kouls eo d’omp, rak skournet eo dija va divesker azindan-on.\nHa ni hon daou, Per Kemener ha me, d’an daoulin da lavaret hor pedennou evel ma her greer bep nos ha bep mintin, enn oll diez a vro Leon.\nGoude ma oa achu ganeomp hor pedennou, Per a lavaraz dign :\n— Iann, ha n’hoc’h euz ket guelet eun tamm sklerijenn o para varnomp epad m’edomp o lavaret hor pedennou ?\n— Eo, eme-ve, me am euz guelet ive eun dra-bennag. Daoust hag arru e ved varnomp. Koulskoude n’em euz klevet trouz ebed. Ha te ?\n— Na me kennebeut ; n’em euz guelet nemed evel eul luc’heden o tont euz ar zolier aze, o para eun tammik varnomp hag o vont kuit ker buan-all.\n— Mad, pa ne glevomp trouz ebed, bezomp fizianz e Doue. En em astenn var da guchenn golo ha kousk ; me a jommo eur pennad dihun ; an disterra trouz a glevign, me az c’halvo.\nPer ne zaleaz ket da gousket c’houek hag a benn eur pennad goude, evel ne gleven trouz ebed, hag, eun tamm ive gounezet gand skuizder ar bale, ec’h en em daoliz etouez ar c’holo hag en em roiz da gousket.\nTenval oa c’hoaz ar c’hraou, pa ouemp dihunet gand guigour an alc’houez e potaill an nor ; mez kerkent ha ma oue digoret e velchomp oa deiz braz, hag hor boa great hor c’housk-mintin. Ne oamp evit guelet netra araok, rag an nor hag ar prenestrou a ioa serret kloz varnomp.\nKenta velchomp o tont er c’hraou oue Jan-Mari, mez Jan-Mari dishevel diouc’h ma oa enn abardaez araok. Dont a reaz varzu deomp en eur c’hoarzin hag en eur c’hervel ac’hanomp.\n— Ac’hanta, goazed, emezhan, e fesoun e karer ober ar c’housk-mintin e kostez bro Leon ?\n— Avechou dre eno, kerkouls ha dre aman, mechanz, eme-ve, e karer chomm er guele pa vezer skuiz. Evidomp-ni a zo chommet er mintin-man enn hor guele, pe, pa lavarign ar virionez, e mesk hor c’holo, abalamour ma ho poa lakeat ac’hanomp enn eur c’hraou ken du ha sac’h eur glaouaer.\n— Guir an dra-ze, eme Jan-Mari, mez red oa. Hastit affo breman sevel alese, lavaret eun tamm pedennou ha dont d’an ti.\nHag hen kuit, en eur lezer ac’hanomp hon daou hon-unan. Ker buan ha ma oa eat kuit, Per a lavaraz dign :\n— Petra zonjit, Iann Pennors, euz an den-ze ? Deac’h n’oa ket evit ober eur zell eeun ouzomp, hag herrio e c’hoarz ouzomp, evel pa vichemp deuet da veza mignouned a galoun.\n— Ne oufen ket evit her lavaret did, Per, rak ne ouzounn ket va-unan.\n— Daoust hag eun trubard e ve, bet epad an noz ouc’h hor guerza da republikaned Guengamp, ha deuet da veza laouen breman p’en deuz bet pae an trubarderez ?\n— Ne gaf ket dign, rak Jan-Mari a zo eun den hag en deuz re a zoare vad. Eur goustianz eeun a rank beza enn he greiz, rak he c’hoarzadennou a ioa re galounek ; an ear en doa da c’hoarzin da vad, ha, ma viche bet eun trubard, he goustianz e diviche kals pe nebeut piket he galoun da veza guerzet daou zen n’oar ket da anaout, ha n’o deuz great drouk ebed d’ezhan.\n— Evidon-me, ne ouzounn petra da zonjal ; red eo gedal ha beza var evez.\n— Ar virionez a leverez, Per ; bezomp var evez. Mar deo Jan-Mari eun trubard, araok kresteiz emaomp e prizoun Guengamp. Ac’hano vezo diez tec’het, me gred ; evelato unan pe unan ac’hanomp, marteze hon daou, a c’hello kaout he dro da vont kuit, eb lavaret kenavezo da zoudardet ar republik. Mad eo d’eomp ive ’ta ober diou lodenn euz an arc’hant a zo ganeomp. Tregont skoued a ioa roet d’eomp gand an Aoutrou Kerbalanek ; eiz skoued hon euz dispignet, chomm a ra ganeomp daou skoued varnugent ; ar pez a ra peb a unnek skoued da bep hini ac’hanomp. Del, setu aman da lodenn. Mar gellez kemeret an teac’h da-unan, dalc’h sonj-mad da vont da Vaner Sant-Iann-Kerdaniel, eun teir leo bennag ac’halenn. Eno, mar d-eman an Aoutrou er gear, e klevi ar pez en deuz c’hoant da c’houzout an Aoutrou Kerbalanek, ha, ma n’eman ket er gear, e vezo lavaret did e peleac’h eman. Mont a ri betek ennhan, kousto pe gousto, ha klevet a ri ganthan, ha gand ar vistri-all, ar pez a ranko da ober hor mestr-ni, an Aoutrou Kerbalanek.\n— Ho komzou, Iann, a zo ken hirvouduz ha klemmou an anaoun. Lavaromp hor pedennou a zo guelloc’h d’eomp ma’z aimp da velet penaoz eman an traou. Marteze, el leac’h mont d’ar prizoun da loja everr, e kouskimp fenoz en eur guele plun, e maner Sant-Iann-Kerdaniel ; me ne garan vouela nemed pa vez red.\nHag en eur lavaret ar c’homzou-ze, Per Kemener a ioa an dour enn he zaoulagad. Hennez a ioa eun den a galoun, ar Per-ze !\n— Ia, mad a leverez, Per, eme-ve, ar beden a ra vad. Doue a deui d’hor sklerijenna ha da rei nerz d’eomp.\nA-veac’h ma oamp savet enn hor za, goude hor pedennou, ma velchomp o tont er c’hraou mab kosa Jan-Mari hag he verc’h, kel laouen hag an heol.\n— Ac’hanta, emezho, setu aze pedennou hag a zo hir avad !… Eun tammik hirroc’h eget ar re deac’h da noz… Alo, hastit affo, hon tad a zo skuiz ouc’h ho kedal.\n— Ia, guir a livirit, eme Ber, deuit, Iann, rak me zo goullou va c’hof ; ne ouzounn ket da beleac’h eo eat ar banne zoubenn am boa bet deac’h da noz.\nMont a rejomp varlerc’h ar mab hag ar verc’h, en eur zellet an eil ouc’h egile, rak ne c’houiemp ket petra iea da c’hoarvezout ganeomp.\nKerkent ha ma oamp en em gavet enn ti, Jan-Mari a deuaz d’hor c’haout, en eur lavaret d’eomp :\n— Me gave dign oac’h adarre en em roet da gousket, pe chommet, dre ho pedennou re hir, da inoui an Aoutrou Doue hag he zent er Baradoz. Alo, deuit aman buan ma tebrimp peb a damm.\nHag en eur lavaret se, e kasaz ac’hanomp da eun tammik kambr vian a ioa e lost an ti.\nAn digemer hon doa bet en dervez araok en doa mantret ac’hanomp, ha great zoken aoun d’eomp ; an digemer a rear d’eomp er mintin-man a laka souezet meurbed hor spered. Ha c’houi, en hor leac’h-ni, a viche c’hoarvezet ar memez tra ganeoc’h. Deac’h da noz n’oa hemed eur c’hos-banne zoubenn hag eun tamm bara zeac’h, hag er mintin-man, er gamprik vian-man, var an daol, ez euz eur banne soubenn ar c’hik euz ar re vella, kik poazed enn dour, kik poazed enn amann, sistr ha guin da eva kement ha ma karer. Me her lavar d’ehoc’h, enn noblansou pinvidika ne vez ket guelloc’h pred.\nPer ha me, evel daou zen diot, a jomme mud da zellet an eil ouc’h egile.\n— Ac’hanta, eme Jan-Mari, en eur rei d’eomp peb a skudellad soubenn, ankounac’heat hoc’h euz dibri boued, abaoue ma’z oc’h bet o loja etouez ar c’holo? Ha c’houi, va bugale, azezit aman, ho pemp, da zibri peb a damm gand an dud vad-man.\nP’am boue debret eun tamm hag eved eur banne sistr mad, e teuaz eun tammik bian va zeod dign, hag e liviriz da Jan-Mari :\n— Ne ouzounn ket perak e roit d’eomp herrio eur pred ker mad, c’houi, ha n’ho poa roet d’eomp deac’h nemed peb a gos-banne zoubenn. Ne ouzounn ket perak hoc’h ker seder ha kel laouen herrio, c’houi hag a ioa deac’h du ho penn ha rust evel eur bod spern. Lavarit dign perak hoc’h troet er mintin-man evel ma’z oc’h.\n— Ia, her lavaret a rign d’ehoc’h a galoun vad. Deac’h, pa’z oac’h deuet d’am zi, oac’h deuet gand eun den ha n’en deuz brud vad ebed er vro ; gand he japeled e vez var an hent oc’h ober he bilpouz, o tenna digant an dud vad kement a c’houzont. Kerkent ha m’en deuz klevet eur c’helou bennag, e red da gear d’her lavaret d’ar republikaned. Eur spier eo, ha, meur a veach, ounn bet dija diskuliet gant-han, her gouzout a ran. C’houi, evel ma’z oc’h daou zen mad, a c’helle beza tud fall ; red oa dign ive ’ta disfiziout ac’hanoc’h, rak enn amzer zo breman e ranker diskredi var an oll, dreist pep tra var an divroidi. Her lavaret a ran d’ehoc’h breman, en eur c’hoarzin, kredi a rea dign oac’h deuet da c’houlen loja diganen evit lakaat an tan varnomp, pe evit digeri, epad an noz, dor va zi d’ar republikaned.\n— Evit goall baotred e kemerac’h ac’hanomp, e fesoun ?\n— Ia, hag abalamour da ze va zri mab ha me a ioa var evez ac’hanoc’h.\n— Ha penaoz hoc’h euz anavezet n’emaomp ket a du gand ar republikaned, ha n’oamp ket deuet da loja d’ho kear evit lakaat an tan varnoc’h ?\nAdtapet diwar « https://br.wikisource.org/w/index.php?title=Emgann_Kergidu/Pennad_03&oldid=51296 »\nKemmoù diwezhañ degaset d'ar bajenn-mañ d'an 1 Mae 2013, da 19:12.


Simón Bolívar, Toronto - Canada\nSimón José Antonio de la Santísima Trinidad Bolívar y Palacios, pe Simón Bolívar e berr, a voe ganet d’ar 24 a viz Gouere 1783 ha mervel a reas d’ar 17 a viz Kerzu 1830. Ur jeneral hag ur brogarour eus Suamerika eo. Sellet a reer outañ evel unan eus tud veur ar stourm evit dizalc’hiezh Venezuela, Kolombia, Panama, Ecuador, Perou pe Bolivia diouzh impalaeriezh Spagn. E spagnoleg e reer anezhañ El Libertador, eleze an Dieuber.\nGanet e voe Bolívar e Caracas, e Venezuela, en ur familh eus an noblañs. Goude marv e dud ez eas da Spagn e 1799 da genderc’hel gant e studioù. Eno e reas anaoudegezh gant María Teresa Rodríguez del Toro y Alaysa a zeuas da vezañ e wreg. E-kerzh ur veaj a rejont o-daou da Venezuela e 1803 e varvas e wreg gant an derzhienn velen. Bolívar a yeas da Europa en-dro e 1804 ha daremprediñ a reas lez Napoleon Bonaparte.\nDistreiñ a reas Bolívar da Venezuela e 1807. Goude-se, e 1808, breur Napoléon Bonaparte, Joseph, a voe lakaet gant an impalaer da roue Spagn ha war he zrevadennoù war un dro. Perzh a gemeras Bolívar en emsav a-enep ar roue nevez. Gant strollad Caracas e voe embannet dizalc’hidigezh Venezuela e 1810. Ha kaset e voe Bolívar evel kannad da Vro-Saoz.\nE penn ar stourm[kemmañ | kemmañ ar vammenn]\nDistreiñ a reas Bolívar da Venezuela e 1811 goude ma oa deuet ar vro da vezañ dizalc’h. Met e Gouere 1812, rener Venezuela, Francisco de Miranda, a godianas gant armeoù Spagn. Bolívar a dec’has da g-Cartagena de Indias, ur porzh e Kolombia hiziv. E 1813 e kemeras penn un arme a aloubas Venezuela. Mont a reas a drec’h da drec’h ha, da neuze e voe anvet El Libertador (An Dieuber, An Dizalc’her). Adkemer a reas Caracas d’ar 6 a viz Eost 1813 hag embann a reas eil republik Venezuela. Er bloavezh war-lerc’h e tistroas, e penn un arme, d’ar vro amezek, anvet neuze Nueva Granada (Kolombia hiziv) ha kemeret e voe Bogotá ganto e 1814. Met goude bezañ paket meur a lamm gant e enebourien e rankas tec’hout da Jamaika e 1815. Eno e c’houlennas sikour digant prezidant Haiti, Alexander Pétion. E 1816, gant skoazell Haiti, e tistroas Bolívar da Venezuela. Goude bezañ dilestret ez eas e arme war-raok ha kemeret e voe meur a gêr ganto, en o zouez Angostura (zo deuet da vezañ bremañ Ciudad Bolívar).\nDerc’hel a reas e armeoù da vont war-raok ha gant emgann Boyacá e voe trec’het da vat armeoù Spagn e 1819. E miz Kerzu 1819, e Kendalc’h Angostura, e voe krouet Kolombia Vras (Gran Colombia e spagnoleg), ur c’hevread a oa ennañ Venezuela, Kolombia, Panama hag Ecuador. Bolívar a voe prezidant ar vro ha Francisco de Paula Santander an eilprezidant anezhi. Er bloavezhioù war-lerc’h e voe peurdrec’het ar Spagnoled : gant emgannoù Carabobo e 1821 ha Pichincha e 1822 e voe kreñvaet krog Bolívar war Venezuela hag Ecuador. Neuze e reas e soñj dieubiñ Perou diouzh ar yev spagnol. Gant skoazell Antonio José de Sucre e roas lamm d’ar Spagnoled : en emgann Ayacucho, e miz Kerzu 1824 e voe pilet an arme spagnol ha prizoniet besroue Spagn. Abretoc’h er bloavezh 1824, Bolívar a oa bet anvet diktatour gant kendalc’h Perou, ar pezh a roe dezhañ ar galloud penn-da-benn, evit aozañ ar vro hag ar brezel.\nE miz Eost, e kendalc’h Perou Uhelañ, e voe divizet envel ar vro-hont Republik Bolivia, evit dougen enor dezhañ. Bolívar a zouge bri d’an Dispac’h amerikan met ne rae ket kement a stad eus an Dispac’h gall. Lavaret a rae anezhañ e-unan e oa ur frankizour ha levezonet e oa bet gant skridoù evel re Montesquieu pe Adam Smith, diwar-benn rannerezh ar galloudoù pe ar frankiz kredenn. E 1826 ha 1827 e voe dizemglevioù e diabarzh ar c’hevread hag emsavadegoù du-mañ du-hont. Evit klask derc’hel ar c’hevread unvan e voe galvet ur c’hendalc’h gant Bolívar e miz Ebrel 1828 e kêr Ocaña. C’hwitañ a reas avat war e daol da unvaniñ ar re a-du gant reiñ muioc’h a c’halloud da bep bro hag ar re a-du gant kreizennañ muioc’h ar c’hevread. Derc’hel a rae an dizemglev d’ober e reuz, gant emsavadegoù en Ecuador, e Kolombia hag e Venezuela. Klasket e voe lazhañ Bolívar e miz Gwengolo 1828. A-benn ar fin e roas Simón Bolívar e zilez evel prezidant e 1830. Mervel a reas, buan war-lerc’h, gant an dorzhellegezh d’ar 17 a viz Kerzu 1830, e porzh Santa Marta, pa oa war-nes lestrañ da vont da repuiñ da Europa. Er bloavezh goude, e 1831, e voe embannet republikoù Venezuela, Nueva Granada (Kolombia) hag Ecuador.\nE hêrezh[kemmañ | kemmañ ar vammenn]\nHunvreet en doa Simón Bolívar e c’hellje unvaniñ ar broioù-se, hag ar re all e Suamerika hag e Kreizamerika, d’ober ur vro hepken, Stadoù Unanet Latinamerika (Estados Unidos de Latinoamerica), met c’hwitet en doa war e daol.\nHiziv an deiz evelkent e vez douget kalz a vri da Simón Bolívar dre Suamerika a-bezh. Enoret eo e anv e meur a zoare : moneiz Bolivia (ur vro a zoug e anv) zo anvet boliviano hag hini Venezuela bolívar. E 1999 eo bet advadezet Venezuela gant ar prezidant Hugo Chávez ha deuet eo da vezañ República Bolivariana de Venezuela.\nAdtapet diwar « https://br.wikipedia.org/w/index.php?title=Simón_Bolívar&oldid=1906415 »\nKemmoù diwezhañ degaset d'ar bajenn-mañ d'an 8 Gou 2021, da 01:23.


Buhez ar Zent. pages 444, 445, 446. Encyclopédie Marikavel.\nSeitek devez a Vezeven\nWar-dro ar bl 515, eur Breizad, e hano Hervian, elec'h diskenn gant e genvroïz en Bro-Arvor, a ziskennas en Bro-C'hall.\nO vezan ma oa telenner, kaner ha barz, e kavas digemer laouen en lez Childebert, roue Pariz.\nGoude bezan tremenet pevar pe bemp bla e-touez ar C'hallaoued, e c'houlennas dizrei d'e vro ; koulskoude, arôk pignal el lestr a dlee e dreizian, e c'hoantaas gwelet ar Vreiz neve, a oad o sevel war dismantrou an Arvor.\nEr mare ma oa oc'h ober hent etrezek ar c'huz-heol, en devoe eun hunvre, hag e wele ennan eur verc'h yaouank leun a furnez hag a c'hened ; ar gwel-ze hen strafuilhas meurbed, rak grêt en devoa le da chom dizeme. Mes eur vouez a lavaras d'ezan : « Demdost aman zo eur verc'h, troet war ar c'han ha war ar beden, he hano Rivanon ; eveldoc'h he devoa laket ive en he spered miret he gwerc'hded ; mes c'hoant Doue eo ec'h afec'h an eil gant egile ; he c'haout a rafet e-tal eur feunteun, war lez an hent bras a heuilhet. Eur mab ho pezo, a vezo eur zant bras hag a zalvo eleiz a dud. »\nAn de war-lerc'h, war-dro Landouzan (1), Hervian a gavas Rivanon ; he zud a oa maro ; he breur Rigour oa he c'hurator. Hem an a roas e asant evit an eured, a oe lidet prest goude.\nAn dimezi-ze a roas d'hon bro unan eus he brudetan bugale, unan eus ar re a verkas an dônan e roudou en douar Breiz, a oe, war eun dro, kelenner, manac'h ha sant, a oa hanvet Houarne, en amzer goz, hag a zo anavezetoc'h breman dindan an hano a Hervé.\nAr garante he devoa Rivanon evit ar werc'hded, hag ar grizder a deue d'ezi diouz he zud hag o devoa silet enni gant o gwad, a reas d'ezi goulenn ouz Doue ma vije dall he c'hrouadur. Hervé a c'hanas dall hag a chômas dall hed e vue.\nE vamm hen dilezas ha koll a reas abred e dad.\nAdalek e seiz vla betek e bevarzek, e oe skolaet war dreo ar bed-man ha war dreo ar bed-all gant eur manac'h e hano Arzian.\nEur wech grêt gantan e studi, ec'h eas da welet e genderv Urfol a oa o vevan en eur c'horn eus ar c'hoad Dônan. (2)\nRivanon, en draouien dostan, a rene en he zi heunan eur vue eus ar re strisan. Urfol a c'houlennas outi ha c'hoant he dije da welet he mab. Ar garante a vamm, dihunet erfin en he c'halon, a reas d'ezi digemer Herve gant teneredigez.\nEun nebeut deiou goude e tremenas.\nUrfol, ha ne gare nemet ar vue didrouz, a dec'has en goueled ar c'hoad hag a roas d'e genderv e beniti, e di-bidi, e skol hag e skolaerien.\nHerve a chomas eno tri bla. Krenn-lavariou deut betek ennomp, a rumm da rumm, a zo bet savet gantan ; setu aman darn aneze :\nAn neb ne zent ket ouz ar stur\nOuz ar garreg a ray sur ;\nEget destum madou d'ezan ;\nAn den yaouank en diegi\nA zastum poan 'benn e gozni.\nPa glevas oa maro Urfol, ec'h eas da bedi war e relegou hag e lakas e ziskibien hag ar vesaerien o devoa o hentchet da zevel d'ezan eur be bras ha kaer.\nGoude-ze e chomas eur pennad en Koathouarne (3) elec'h ma weler c'hoaz e dibidi hag e feunteun. Ac'hane e valeas warzu gorre-Leon. En Lanhouarne, war douar Innok, e savas eur manali; en Sant-Nouga, en Gwitevede hag en Keran, 'z eus lec'hiou hag a zoug c'hoaz e hano binniget.\nEn amzer-ze, e oa o chom en koste Keraez eur roue bihan, e hano Konomor; sevel a reas c'hoant gantan da vezan roue war Vreiz a-bez. E vennad ne oa ket fall; fall a oe, avat, an doare a gemeras d'e gas da benn, rak klask a reas lazan Judual, roue an Domnone; lazan reas e bried Trifina, merc'h Gwerok, kont Gwened. Sant Gweltas a brezegas dre ar vro en e eneb, hag er bla 548, dirak eun niver bras a dud, labourerien, tudchentil ha menec'h, bodet war gern ar Mene-Bre, eskibien Breiz a stlapas Kono:mor eus a renk ar gristenien.\nHerve ne oa ket 'n em gavet kerkent hag ar re-all, mes ne oa grêt netra arôk ma tigouezas; gedet a oe eun devez pen-da-ben, ar pez a ziskouez an istim a oa evitan er vro.\nE tro ar bla 566, e varvas en Lanhouarne, elec'h ma virer c'hoaz darn eus e relegou.\nDaoulagad an ene\nDaoulagad ar c'horf, nemet glan e vefent, ne weler ket mat awalc'h gante; dal ma vezont pikouzet, ne weler ket koulz; dal ma vezont koc'hennet, ne weler taken ken.\nEvit daoulagad an ene eo henvel; nemet glan e vefent, ne ver ket evit gwelet gante kennebeut; ha ma 'z eus kement a dud ha ne welont ket ar skleur zoken eus an Otrou Doue er bed krouet, ha ne welfont ket e c'hloar er bed-all, n'eo nemet abalamour m'o deus lezet ar pec'hed da grammenni kement o ene, ma n'hell ket mui sklerijen an nenv mont betek ennan : dall int. siouaz d'eze !\nN'eus ezel ebet hag a ziwallfemp gant kement a evez evel daoulagad hon c'horf; d'an disteran tra a venn stokan oute, eman hon dorn warneze.\nN'eus ezel ebet hag a dlefemp da ziwall gant kement a evez evel daoulagad hon ene.\nDallente ar c'horf er bed-man, daoust pegen poanius eo, n'eo netra en kichen dallente an ene er bed-all.\nBezomp glan a galon hag e welfomp Doue.\n(1) En parouz an Drenek. (Bro-Leon)\n(2) Chapel Sant-Urfel a zo or Vourc'h-Wen (Bro-Leon). E-kreiz ar -chapel, eur volz dem-henvel ouz eur be a vir e relegou, war a leverer.\n(3) Hanter-hent etre Lanriouare ha Plougin (Bro-Leon).


Ur pont war ar stêr Tawe e-kichen Abercraf.\nAbercraf zo ur gêriadenn vihan eus Kembre e kreisteiz Powys. Emañ el lodenn uhelañ eus Cwm Tawe, traoñienn ar stêr Tawe, war harzoù Park Broadel Bannau Brycheiniog. Tremen a ra an hent a gas eus Abertawe da Aberhonddu hebiou ar gêriadenn.\nGwechall e oa kalzik mengleuzioù glaou er c'horn-bro, met serret e voent holl er bloavezhioù 1960.\nE-kichen ar gêriadenn emañ menez Cribarth, unan eus menezioù Bannau Brycheiniog, lesanvet Y Cawr Cwsg (ar ramz kousket).\nAdtapet diwar « https://br.wikipedia.org/w/index.php?title=Abercraf&oldid=1665396 »\nKemmoù diwezhañ degaset d'ar bajenn-mañ d'an 30 Gwe 2015, da 10:39.


Kas a ra YB unan eus e genweturien feal, Bitrak e anv, en ul lec’h n’eo ket gwall dermenet c’hoazh (ar pezh a ra da YB bezañ inervet). Azezet eo er penn a-raok gant ur pezh sac’h war e varlenn hag e deltenn div eilenn war-nes dispakañ en a-dreñv. Lâret a ra YB dezhañ e vo daou zen all o tont en oto. Gouzout a ra Bitrak : e gamaraded eo ar re-se. Emaint o vont d’ar memes teknival !


Journal de Renaud Camus, samedi 5 avril 1986\ncréée le mercredi 15 octobre 2014, 13 h 29\nmodifiée le vendredi 30 septembre 2016, 23 h 41Samedi 5 avril 1986, 10 heures et quart du matin. Nous passions une bonne soirée, J. et moi, nous avions dîné ici, tout à fait réconciliés, ~~~ ~~~~~ ~~~ ~~~~~~~ ~~~~~, ~~~~~ ~~~ ~~~~~~~~~, ~~ ~~~~~~~~ ~~~ ~~~~~~~, ~~~~~~~~ ~~~~ le tapis ; lorsque ~~~ ~~~~~~~~ ~~~~~ ~~~~ ~~~~~ ~~~ ~~’~~ ~~~~, ~~~~ ~~~~~~~~~~~~ désastre :\n« Je ~~~ ~~~~~ ~~~~ ~~~ ~~~~ ~~’~~~ : ~~~ ~~~~~ ~~~~~ ~~ ~~~ ~~~~~~~~~~ ~~’~~~~ ~~~~~~~ ~~~ Père… »\nBien entendu, il ne ~~~~~~~~ ~~~~ ~~~~~~~ ~~~~~~-~~~~~~ ~~~ plus débandant, ~~~ ~~~~~~~~~~ ~~~ ~~ ~~~~ ~~~~~, ~~~~~~~~~~~. ~~~~~~ ~~~ ~~~ ~~~~~~~ ~~~~~~~~~~~~~~~~~ ~~ ~~~~~ — ~~~ ~~~~ ~~~~~~ ~~~~~, ~~~~~~~~~~~~~, ~~~~~ élégant, mais pas ~~~~~~~~~ “~~~~ ~~~~~~” —, ~~’~~~~~~ ~~~~~ ~~~~ ~~~~~~~ ~~~~~ ~~~~ ~~~~, ~~~ ~~~ ~~~~ ~~~ ~~~~~~~~ ~~~~~~ ~~~~~~, ~~~ ~~~~~~~~~~~~~. ~~~~~ ~~~~, ~~~ ~~’~~~~~~ ~~~~~ ~~~~~~~~~ ~~~ faire avec lui ~~~~~ ~~~~ ~~~ ~~~~~. ~~~ ~~~~~ ~~~ ~~~~~ ~~~~~~~ ~~~ ~~~~~ ~~~~ ~~~~~~ ~~~~~~~~~~~~~ ~~~~~ ~~~~ ~~~~~~ ~~~~ ~~~~~~ ~~~ ~~’~~~~~~~ ~~~~~~~~~~~~~ ~~~~~~~ ~~~ ~~’~~~~~~~~~~~. ~~~ ~~~~~ un homosexuel “pur”, ~~~ ~~~~~ ~~~~~~, ~~~~~ ~~~~ ~~~~~~~~~~ ~~’~~~~~~, ~~~ ~~~~~~~~~~, ~~~~~ ~~~~~~ ~~~~ ~~~~~ ~~~~~ ~~~~~~~~~~~. ~~~ ~~’~~~~~~~~~ ~~~~ ~~~~~ ~~~ ~~~ ~~~~~~ ~~~~~~. ~~~~ ~~~~~ ~~~~ ~~. doit bien avoir ~~~~~~~ ~~~~, ~~~ ~~~~~~ ~~~’~~~ ~~~~~~~~~~ ~~~~~ ~~~ ~~~~~ ~~~~~~~~~~ ~~~~~ ~~~~ ~~~~~~~~~~~~. ~~ ~~~ ~~~~~~~, ~~~ ~~~~ ~~~~~ ~~~~~~~~~ ~~~’~~~ ~~’~~~~ ~~~~~ ~~~~~~ ~~~~~ ~~~ ~~~~~~~~. Il m’a demandé, ~~’~~~~ ~~~~~ ~~ ~~~~~ ~~~~~~~~, ~~~ ~~~~~~ ~~~ ~~’~~~~~~ ~~~~ ~~~ ~~~~~~~ ~~~~~~ ~~~ ~~’~~~~~~ fait :\n« Tu ~~~~~~~~~ ~~~~~ ~~~ ~~’~~~~~~~~~~~ ~~~~ mots ? »\nWell, ~~ ~~~~~ ~~’~~~~~~ ? ~~~ ~~~~~~ façon, et c’est ~~~ ~~~~ ~~~~~~~~~ ~~~ ~~~~~~~~~ ~~~~~~~, ~~~ ~~~ ~~’~~~~~ ~~~~ du fond du ~~~~~~~. ~~~ ~~~~~~, ~~~~ ~~~~~~~’~~~ ~~~~~~ ~~~~~ ~~~~ ~~~~~ ~~~~~~ ~~~’~~~ ~~~ ~~~~~~~~ ~~~ ~~~~~, ~~~~~~ tout ne me ~~~~~~~~~~~~ ~~~~ trop en soi, ~~~ ~~~~~~~ ~~~~~ ~~~ ~~~~~~~~ ~~ ~~~ ~~~~~~~~~~ ~~~ ~~~ ~~~~~~~~ ~~~ ~~~~~~~~~~. ~~~ ~~~~ ~~~ ~~~~~~~~~, ~~’~~~~ ~~~’~~~~~ ~~~~~ ~~~~~~~~~ ~~~~ ~~’~~~~~~~~~~ au mépris de ~~~ ~~~~~~~~~ qu’elle pourrait m’infliger. ~~~ ~~~~~~~~~ ~~~ ~~~ ~~~~~ ~~~~ ~~~~~~~~~, ~~’~~~~ ~~~ ~~~~~~, ~~’~~~~ ~~~ ~~~~, ~~~~~~ ~~~~~~~~ ~~~ ~~~~~ ~~., ~~~~ ~~~~~~~~~~~ ~~’~~~ ~~~~~~~ ~~~~ ~~~~, a parlé un ~~~~ ~~~~~ ~~~~~, ~~~~~ ~~~~~~~~~ ~~~~ ~~~~~~~, ~~~~~ ~~~~~ ~~~~ ~~~~~~~~~~~~~~~~, ~~~ ~~~~~~ ~~~~~, ~~~ ~~~ « ~~~~~~~~~ ~~~~~~~~~~ ». ~~~~~~~~ ~~~~~~~~~~ ~~~~~ ~~~~~~~~~~~~~~~, ~~~~~ ~~~ ~~~~~~ ~~~~~~~ ~~~~ vient de publier L’Autre Journal. ~~~ ~~~ ~~’~~~ ~~~~~~~~~~~~~~~~ ~~~~ ~~~~~ ~~~~ ~~~~~. ~~~ ~~’~~~~~ ~~’~~~~ ~~~~~~~ ~~~~~~~~ ~~ ~~~ ~~~~~~~ ~~~~ ~~~~ ~~~~~~ ~~~~~~ ~~~ ~~~~ ~~~ ~~~~~~~~. ~~~, ~~~’~~~ n’était pas désirable, ~~~~~~~~, ~~~~~~~-~~~, ~~~~~~ ~~~ ~~~~~~~~ ~~ ~~~ ~~~~~~~, ~~~ ~~~ ~~~ ~~~~~~~ ~~ ~~~~-~~~~~ ~~~ ~~~~ ~~~~~~~ ~~~~~ ~~~~~ ~~~~~ ~~~ ~~~~~ ~~~~~~~ ~~~~ ~~~~~ ~~~ ~~~~ ce garçon aurait ~~~ ~~~~~~~~ ~~~~~ ~~~~ ~~~~~~ ~~~~. ~~~ ~~~~ ~~~~~~ ~~~~ ~~~~~~~~~, ~~’~~~~~~ ~~~~ ~~~ ~~~~~~~~ ~~~ ~~~~~~ ~~~~ ; ~~~~~~~~~ ~~’~~~~~~~~~ ~~~~~~~~~~, ~~~~~, ~~~~~ ~~., ~~~~ ~~’~~~~~~ ~~~~ non plus sans ~~~~~~, ~~~ ~~~~~~~~~~ ; ~~~~~ ~~~~~~~~ ~~~~~~~ ~~~~~~~~~~ ~~’~~~~ ~~~~~~~~~~~~~, ~~~~~ ~~~~~ ~~~ ~~~~~ ~~~ ~~~~~, ~~~ ~~~~ ~~~’~~~ ~~~~~ ~~~~~~. ~~~ ~~’~~~~ ~~~ ~~~~~ ~~~’~~~~ ~~~ mal.\nLe Monde, lui aussi, ~~~~~~~ ~~~ ~~~~~~ ~~~~~~~ ~~~ ~~~~~~~~, ~~~ ~~~~~, ~~~ ~~~’~~~ ~~~~~~~~ ~~~~~~. ~~~ ~~~~~~, ~~~~ ~~’~~ ~~~~~ ~~ ~~~~~, ~~~~~-~~~ ~~~ ~~~~~, ~~~~~ ~~’~~~~~~~~~~, ~~~~ ~~~ ~~~~~~~ de la première ~~~~~ ~~~ ~~~~~~~ ~~~ ~~ ~~~~~~. ~~~ ~~~ ~~~~~~~ que Le Monde, ~~~~~ ~~~~~~~~~~ ~~~~ ~~~~~~~~~ ~~~~~ ~~~~~~~~~~, ~~~~~~~ ~~~~~~ ~~~ ~~~~~~~ ~~~~~~ ~~~~~~~~~~-~~~, ~~~ ~~~ ~~~~~~~~ ~~~ bonne place des ~~~~~~~ ~~~ ~~~~~~ ~~~~~~ ~~~ ~~~~~~~ ~~~~~~~~~~ ~~~~~~~~~~~~~~, ~~~~~~~~ ~~~ ~~~~~~~~~~~ ~~~~ ~~~ ~~~~ ~~~~~~~~~~~~ ~~~~~ ~~~~ ~~~~~~~~ ~~~~~~~~~~ ~~~ ~~~~~~~~, ~~~~ ~~~ ~~~ ~~~~~~~ ~~~~~~~~~~~~~~~ ~~ tâcher d’imiter Libération. C’est ~~~ ~~~’~~~~ ~~~ ~~~~~~ piste.\nLe ~~~~~~ ~~~ ~~~~~~~~ du Monde, Culture ~~~ Tragédie, ~~~~~ ~~~~~ ~~~~~~~~ ~~’~~~~~~ ~~~ ~~~ tragédie, as opposed au ~~~~~~, ~~~~ ~~~~~~~~, ~~~ ~~~ ~~~~~~~~ ~~~~~~~~~ elle n’a fleuri ~~~’~~ ~~~ ~~~~~~ ~~~~~~~~, ~~~ Ve ~~~~~~~ ~~~~~~~~~, ~~~ ~~~~~~~ ~~~~~~~~~~~~~ ~~~ ~~~ XVIIe ~~~~~~~ ~~~~~~~~~ (~~~ ~~~~~~~ ~~~ ~~~~~~ ~~~~~~ le Siècle d’Or, ~~~ ~~~ semble) :\n« C’est ~~~’~~~ réalité ces siècles ~~~~~~~~ ~~~~ ~~~~~~~~ ~~~ ~~~~~~~~. ~~~~~ ~~~~ ~~~ ~~~~~ ~~~~~ ~~~~~~~~ ~~~ ~~~~~~~~ ~~~~ ~~~~ ~~~~~~ ~~’~~~~~~~ ~~’~~~~~~~~~~~~ ~~’~~~ ~~~~~ ~~~~~~ ~~~~~~~, ~~~ ~~~~~ ~~~~~~ ~~’~~~~~~~~~~ ~~~~~~~~ d’un patriotisme spirituel, ~~~~~ ~~~~~~ ~~~~~, ~~~~~~ ~~~~~~~~~~, comme “l’unité ~~~ ~~~~~~ ~~~~~~~~~~~ ~~~~~ ~~~~~~~ ~~~~ ~~~~~~~~~~~~~~~ ~~~~~~~~ ~~’~~~ peuple”. »\nLa ~~~~~~~~ ~~’~~~ ~~~~~~~ ~~~~ ~~~~~ ~~ ~~~~ ~~~~~ ~~~ ~~~~~~ ~~~~~ toutes les manifestations ~~~ ~~~ ~~~~ ~~~~~~~~~~~~ (~~~ ~~~~~, ~~~~~~~~~~-~~~, ~~ ses manières) :\n« …la ~~~~~~~~ ~~’~~~ ~~~~~~~, ~~’~~~~-~~-~~~~~, ~~~~~~~ ~~~~ ~~~~~ […] ~~~~ ~~~~~~~~~ ~~ ~~~~~~~~~~~ ~~~ ~~~~~~ ~~~ ~~~ ~~~ ~~~~ ne présente que ~~~~~~~~~~ ~~~~~~~~~ ~~~ désordonnées. »\n« Pour ~~~~~~~~ ~~~ ~~~~~~~~~, ~~~ ~~~~~ ~~~~ ~~’~~~~ ~~~~~~~~~~~ ~~~ ~~~~~~~ ~~~~ ~~~~~~~~ ~~~ ~~~~~~~~ ~~~~~~ ~~~ ~~~~~~~~, ~~’~~~~-~~-~~~~~ ~~~~ ~~~~ ~~~ ~~~~~~~, ~~~~~ de style » ; et ~~~~ ~~~~~~~~~~ ~~~~~ ~~~~~~~~ ~~~ tragédie.\nCe ~~~~~~ ~~~ ~~~~~~ ~~~~~~ (~~~~~~~~ ~~ ~~~~~~-~~~~~ ~~~~) ~~’~~~~~ ~~ ~~~~~~~~~~~ ~~~ ~~~~~~~~ ~~~~ ~~’~~~~~~~~~~ ~~~~ ~~~~~~~~~~~~~~, ~~~ ~~~~~ ~~~~~~ ~~~ concept de style appliqué à ~~~ ~~~~ ~~~~~~~~~~~~. ~~~~~ ~~~~~~~~~ ~~~ ~~~~~~~~, ~~~ ~~~~~~~~~~~ ~~~ ~~’~~~~~~~~~~~~ ~~~ ~~~~, ~~~ ~~~~~~~~~~~~~ ~~ ~~~~~~ ~~~ ~~~~~~ ~~’~~~~~~ ~~’~~~~ ~~~~~~~ ~~~ ~~~~~~~~ ~~’~~~~ ~~~~~~~~~~~. ~~~ n’est plus lié ~~ ~~~~ ~~~~~~~~. ~~~~~~~~ ~~~~ ~~~~~~~~ ~~~~ ~~~~~~~~~~~~ ~~~ ~~~ ~~~~ ~~~’~~~ ~~~~~~~~~ ~~~~~~ ~~~~ ~~~~~ ~~~~~~~~~ ~~ ~~~~ ~~~~~~~~~~ ~~~ ~~~~~~, ~~~~ ~~~~~~~~~ “~~~~~~~~~~” ~~~~~~~~~~~ ~~~ la via Condotti, ~~~~~~~~. ~~~~~~, ~~~ ~~~~~~~~~~~ ~~~~ ~~~~~ ~~~~~~~~ ~~~~~ ~~~~~~~~~, ~~~~~~ ~~~ ~~~~~ ~~~~ ~~~ ~~~~~ ~~~~~~~~~~, ~~~ “~~~~~~~~~~~~”. ~~~~~ ~~~~~ ~~~~~ ~~~~ ~~~~~~~~ ~~~ ~~~~~ ~~~~ ~~~~~~~~, leur costume et ~~~~~~~~ ~~~~~ ~~~~~~~, ~~~~~ ~~~~~~~~~~~, ~~~~~~ ~~~~~~~, ~~~~~~~~~~~~~ ~~~ tout style qui ~~~~~ ~~~~~~ ~~~~~~ ~~~~ ~~~~~~~~~~~~ ~~~~~~~, ~~~ ~~~~~~~ ~~~~~ ~~~~ ~~~ ~~~~~ ~~~~~~~ ~~~~~~~~~~~, ~~’~~~~~~~~~~ ~~~ ~~’~~~~~~~, la double jouissance ~~~~~~ ~~’~~~~~~~~~~~ ~~~ ~~~ ~~~ ~~~~ ~~~ mélanger.\nPuisque ~~~ ~~~~~~ ~~~~~~~ ~~ ~~~~ ~~~~~~~~~~~~ (« ~~~~ ~~~~~~~~~~~~ ~~~~~~~~~~~ ~~~~~ ~~~~~~~~~~ »), ~~~ ~~~~~~~~~~~ ~~~~~~~ ~~~~ ~~~~~~~~, ~~~~~~~~ ~~~~~~ ~~~~~ du Hangar, s’est ~~~~~ ~~~~~~~~~~~~, ~~~~~~~ ~~~ ~~~~~~~~~~~~~, ~~~~~ ~~~~~ ~~~ ~~~ ~~~~~~, ~~~~~ ~~~ via in Selci, ~~~~ ~~~ ~~~~~~~. ~~~ ~~ ~~~ ~~~~~~~ ~~~~~ ~~~ ~~~~~~. ~~~~~~ ~~~ ~~ un passeport diplomatique, ~~~ ~~’~~ ~~~~~~ ~~~~~ ~~~~~~~~. ~~~~~ ~~~ ~~~~ ~~ ~~~~~ ~~~ ~~~~~ dit :\n« Tu ~~~~~~~ ~~~~~~ ~~~ ~~~~~~~~ ~~~~~ ~~~ ~~~~~~ chemin… »\n3 ~~~~~~~ ~~~ demie. ~~~~~~~~~~~, ~~~ J. a le ~~~~~~ ~~~ ~~~ ~~~~~~~ ~~~~ ~~~~~~~~ : ~~~~~ ~~~~~~ ~~~ ~~~~~~, ~~~ ~~’~~~ ~~~~~~~ ~~~~~~~ ~~~~~ ~~~~~~~, ~~~~~, ~~~~~~ ~~’~~~~~~~~~ ~~~ ~~~ “~~~~~~~ ~~~ ~~~~~” ; ~~~ ~~~~ ne trouvé-je pas ~~~ ~~~~~~ ~~~~~ ~~~~ ~~~~~~~, ~~ ~~~ porterie, but une ~~~~~~~ ~~~~~~ ~~~ ~~~~~~~~~~ ~~~’~~~ ~~ ~~ ~~~~~~~. ~~~ ~~~~~ ~~~~~~~~~ ~~~ ~~~~~ ~~~~~~~~ ~~~~~ ~~~~ ~~~ ~~~~~~~~~~…


François Gauducheau - Breizh ha liesseurted\nMa vefe bet treser bannoù treset e welfemp aes a-walc'h François Gauducheau o tifenn skol an tres sklaer a blije kement da Hergé.\nDibaboù sklaer ha resis. E filmaouerezh a seblant bezañ, d'ar c'hentañ gwel, unan liesdoare, met juntañ a ra an holl filmoù an eil gant egile gant linennoù heñvel a-bouez da bep hini. En o zouez istorioù stourm, trec'hiñ war diaesterioù, mont hebiou skoilhoù hag a blij da François Gauducheau. Harozezed a-feson evel Germaine Tillion, Dulcie September hag ivez Simone Le Moigne, ur beizantez eus Kreiz-Breizh deuet da vezañ arzourez liverezh eeunek...\nWar e bouez, eus un eil film d'egile, e krou François Gauducheau ur freskenn klewelet vrav.\nKement-se a ra teulfilmoù gant ur steudad poltredoù pe kejadennoù divoutin. «E penn kentañ kouskoude e felle din ober filmoù faltazi, gant ar c'hoant bras da gontañ istorioù. Met komprenet em eus e oa an istorioù bravañ er vuhez wirion gant ma oufed dilerc'hiañ anezho un tamm en amzer, pellaat un tamm ivez... pe zoken eilpennañ ar savboent hon eus diouto a-wechoù.»\nDont a ra da soñj d'ar sevener pegoulz eo deuet ar c'hoant dezhañ : «Ne oa ket kalz a skolioù sinema d'ar c'houlz-se, nemet an IDHEC, ne oa skol-veur ebet kennebeut, neuze em eus graet studioù lennegezh. Met sot e oan gant ar sinema hag e heulien stajoù war ar filmoù faltazi, a-raok dizoleiñ Jaguar gant Jean Rouch.\nE Cotonou eo, pa oan oc'h ober ma servij soudard en ur greizenn sevenadurel, em eus dizoloet ar film-se a zegase traoù nevez ha tamm-ha-tamm oberenn a-bezh Rouch, patrom ur mestr. Ar c'hameraioù kentañ war ar skoaz, evel sinema war-eeun Perrault ha Brault. Zoken ma chom pounner ar c'hamera ha landrammus an nagra.\nDistroet on da Bariz, diouzhtu goude ma servij ha me tad a familh dija em eus tennet gounid eus an diaesterioù mezhus a oa evit kaout ul lojeiz dereat evit ober ur film, fentuzik kentoc'h. Un doare da ziskouez n'hell ket ar gevredigezh pourchas lojeiz da bep hini. An teulfilm kentañ graet ganin a oa Balade pour quatre murs. Goude em eus kendalc'het hervez an degouezhioù, met ar c'hoant da filmañ a zo stag ouzh ar c'hejadennoù a ran. Alies gant tud hag a zo barrek kaer da drec'hiñ, hag o deus nerzh da ren o buhez.»\nDa gentañ Qui se souvient de Dulcie September ?, Ur film graet e 1999, dek vloaz goude drouklazh dileuriadez an ANC e Pariz.\nGoude eo tro poltred brav Germaine gant Les images oubliées de Germaine Tillion. Filmet eo bet e dibenn he buhez er bloavezh 2000, serzh e oa bepred, ur spered lemm ganti hag ur vemor eus ar gwellañ pa gomz eus spouron Ravensbrück pe marc'hataerezh ar peoc'h en Aljeria e penn kentañ ar brezel.\nHag ivez poltred Jean kondaonet evit e vuhez pad, Une longue peine, filmet e doug pemp sizhun (met goude bezañ studiet al lec'hioù hag an doareoù e-pad pell) e toull-bac'h Ensisheim en Elzas. Spontus eo stad an traoù, hag ar sevener a ziskouez eo ret diskuliañ «kavioù Bro-C'hall». Ne glasker ket adlakaat an dud war an hent mat, n'eus ket a-walc'h a dud a-vicher evit se hag an diaesterioù a zo fraezh ha splann e bed an toulloù-bac'h.\nChom a ra François Gauducheau war e erv, abaoe pell emañ o labourat war ur film er c'hreizennoù a stourm a-enep ar c'hrign-bev, gwelet eo eus tu ar glañvdiourien.\n«Kreizennoù bihan alies, an holl enne o stourm a-enep ar memes tra pe e vefent kravazhataerien, enklaskerien o labourat abaoe 15 vloaz, anesteziourien hag an dud klañv o-unan. Al labourerien-se n'int ket anavezet gant an dud dre vras hag e vezont estonet e skeudennfen anezho pa'z an da studiañ al lec'h en a-raok. Alies eo ar wech kentañ e taoler pled ouzh o micher, oute o-unan. Evel-se e filman.»\nE 1990 en doa filmet François Gauducheau Sur l'autre rive, istor brav krouidigezh ur pezh-c'hoari e chanter listri Dubigeon, dilezet abaoe bloavezhioù. Trajedienn Othello a oa un heklev da hini ar vicherourien, dilezet int ivez. François Gauducheau a glask, a furch, a glask gouzout eus pelec'h e teu startijenn an dud-se a stourm kalet. A dra sur, eñ, a blij dezhañ c'hoazh mont da du all d'ar skramm…\nFromet on bet gant film Mariana Otero : Histoire d'un secret.\nDa welet amañ an emgav gant ar sevenerez e-pad Cinéma du réel e 2012 :\nPennad dispar Anne Brunswic war ar film, war ar blog-teul, ul lec'hienn a blij da François Gauducheau gweladenniñ...\nDerniers documentaires 1990-2010\nLa chambre des passions\nAmzer' zo, Simone\nBetty des Sablons\nAurons-nous la télé à Noël?\nQuand les enfants s'envolent...\nLes jours du Bac, 52'\nL’aéroport et moi\n52' TVR35 ; Tebeo Tebesud ; Telenantes


Lena Horne e 1946.\nLena Horne, gant Carl Van Vechten en 1941\nLena Mary Calhoun Horne, bet ganet d'an 30 a viz Mezheven 1917 e Brooklyn (New York City) hag aet da Anaon d'an 9 a viz Mae 2010 e Manhattan (New York City), a oa un aktourez hag ur ganerez stadunanat.\nDa 16 vloaz e oa krog da labourat evel dañserez, e 1934, e Cotton Club New York, ha goude ez eas da Hollywood, ma c'hoarias tammoù en un toullad filmoù, met dreist-holl e daou film, Cabin in the Sky ha Stormy Weather (film). Buan avat ne c'hallas ket c'hoari ken abalamour d'he mennozhioù politikel a-gleiz.\niskis[kemmañ | kemmañ ar vammenn]\nHe c'hanaouenn Whisperin' zo bet kanet e galleg gant Boris Vian ha deuet da vout Et si j'avais un franc cinquante.\nAdtapet diwar « https://br.wikipedia.org/w/index.php?title=Lena_Horne&oldid=1836598 »\nKemmoù diwezhañ degaset d'ar bajenn-mañ d'an 20 Mae 2019, da 01:18.